text:
Santa Rosa ta alerta comunidad:
*Nan ta habita rond di hende y por transmiti enfermedadnan na hende, cacho y cabay
ORANJESTAD (AAN): Esaki ta un informacion cu mester tene cuenta cu ne, principalmente si bo ta un persona cu gusta planta mata.
Ya caba DIARIO a trece e informacion aki recientemente tocante e slak africano cu a aparece na Florida. Den pasado, Santa Tosa a duna di conoce cu na Aruba a yega di constata presencia di algun slak y awor nan a tuma nota cu e slak invasivo (African Snail) atrobe a wordo identifica na varios parti rond di Aruba.
Santa Rosa a comparti e informacion adhunto pa asina comunidad por sa di e peliger di e slak africano y con por combatie.
Departamento di Agricultura, Cria y Pesca Santa Rosa por a tuma nota cu tin personanan na Aruba ta mira e tipo especienan cu ta e Slak como 'mascota', un bestia cu kisas nan por cuida. Esaki ta bou ningun circunstancia mester sosode pa motibo cu e “Slaknan” aki ta peligroso.
Aki ta sigui informacionnan cu Departamento di Agricultura, Cria y Pesca Santa Rosa a compila riba investigacion hasi riba slaknan cu a wordo haya na Aruba.
KICO TA SLAK
Slaknan ta organismonan terestre, acuatico y marino di un solo curpa/musculo cubri cu slijm, sin weso aden, sin pia defini. Pa e foyeto aki ta desconsidera esnan marino. For di nan cabes por sali dos pa cuatro pui.
Por haya nan cu of sin cocolishi. Dentro di esnan cu cocolishi por haya esnan cu na e parti abou patras di nan curpa tin un pida cocolishi pa tapa e orificio di e cocolishi y otronan sin esaki. Slaknan ta nocturno y por come casca of foyo berde of seco, carni bibo of di bestia morto, un combinacion di esakinan y nan por come otro.
Den tempo di secura nan por hiberna. Slaknan ta macho y hembra alaves. Ora di paria nan ta pega cabes di un cu rabo di e otro. Despues cada un por pone webo.
Segun Hovestadt (2017), Aruba tin 18 sorto di cuanan nan habitat preferi ta e areanan rico na calichi. Di nan ta e slak di Calacuna, Cerion uva, ta hopi mira y maske endemico na e islanan ABC, pa Aruba e ta un re-introduccion di e ultimo 800 añanan.
Di e otronan e Brachypodella arubana, Neosubilina scopulorum y Hojeda vanattai, mas e Cistulops raveni arubana y Microceramus bonairensis arubanus ta haya na Aruba so.
Aruba ta comparti Gastrocopta barbadensis hojeda cu Curaçao, Boneiro y Paraguay, Venezuela. Di e famia di Tudora Aruba tin dos rasa Tudora fossor arubana y canashitensis. E slak mas grandi indigena ta Drymaeus elongates
SLAKNAN EXOTICO INVASIVO
Pa algun tempo caba por haya slaknan exotico invasivo na Aruba manera Allopeas gracile, Allopeas micra y Streptostele musaecola pero na 2011, 2014 y 2016 DLVV a constata presencia di e Giant African Snail (GAS), Lissachatina fulica, e Cuban Garden Snail, Zachrysia provisora y Florida Leatherleaf Leidyula floridana.
Potencialmente por haya otronan cu ya ta na Curaçao y St. Maarten. Esun dilanti di e foyeto aki ainda falta pa identifica. Segun Robinson (1999), e aumento den e introduccion di especienan exotico ta debi na:
- Expansion di e economia global cu por trece hopi productonan den container te for di Asia cu den nan via marino ta pasa Florida.
- Aumento di e volumen di comercio, en espera di cua na 2016 Aruba a inaugura su waf nobo di Barcadera.
- y tratadonan internacional di comercio manera e World Trade Organization cu ta regula y facilita movemento di bienes.
MANERAN DI ENTRADA
Aunke spera den productonan di horti- y agricultura tambe por spera slaknan exotico invasivo ariba y den containernan di carga, mosaico pa cas, ekiponan militar, di acuario y otro productonan pero tambe introduci cu intencion.
Aruba ta carece di restriccionnan di cuarentena mas no tin autoridad oficial pa inspecciona ni combati nan. E potencial limita di agricultura local lo ricibi efecto negativo, especienan nativo lo haya impacto contrario y e establecimento di slaknan exotico lo crea un reserva pa exparcimento leu ora cu Aruba exporta su mesun productonan afo.
Asina na 2016 un cunukero a reporta molester di Allopeas gracile, un di e invasornan di 1940, na su produccion. E invasornan por tambe fungi como portador di enfermedadnan humano y di cria.
Aruba conoce 18 sorto di slak di cuanan e Brachypodella arubana, Hojeda vanattai y Neosubilina scopulorum ta haya aki so.
Riba e potretnan por mira algun potretnan recien saca na un tereno caminda tin diferente fruta y berdura planta. Por mira con e slaknan ta causando hopi daño na e plantacion. Info: Facebook Page Santa Rosa.
https://diario.aw/categories/noticia/general/slak-invasivo-african-snail-atrobe-a-wordo-identifica-na-varios-parti-rond-di-aruba#sigProId93e1b3c005
KICO ABO POR HACI
Banda di tene un Hardin Crioyo unda e Chuchubi of Kododo por come cierto slaknan exotico (van Buurt, 2016) por tuma accionnan, manera aki abou describi, pa contene nan:
- Tira bista den serena cu flashlight. Revisa matanan ornamental of den potchi, mira pa foyo y stamnan cu marcanan di raspa of scrap. Mira tambe pa rastro di slijm y/of sushi di bestia den sliertnan largo. Den dia slaknan por ta scondi abou di objetonan na suela, mosaiconan warda, den troncon of den potchi di mata unda tin humedad.
- Establece e sorto. Aruba conoce 18 sorto di slak, mayoria cu cocolishi di cuanan e Brachypodella arubana, Neosubilina scopulorum y Hojeda vanattai ta haya aki so! Yama 5858102 of email This email address is being protected from spambots. You need JavaScript enabled to view it. pa informacion. Slaknan exotico invasivo ta habita rond di hende, yega na hopi pa area y por transmiti enfermedadnan na hende, cacho y cabay.
- Deshaci di slaknan exotico. Piki cocolishinan bashi cu handschoen di latex y hinca nan bou di awa pa un rato, laga para un tempo pa mira si e slak ta sali afo. No benta slak bibo afo sino herbe nan den bleki cu awa of mara den saco di plastic, benta den freezer pa un anochi y tira afo.
- Uza kimico pero cuidao cu mucha of cacho. Pa combati slaknan exotico por usa metaldehyde of ironphosphate, quimiconan cu ta contene methylcarbide. Tin diferente marca cu por haya den likido of granula, informa cerca bo compania di pest control. Strooi, basha esakinan unda ta mira slak so pero no unda mucha of cacho ta yega.
- No transporta of move suelo of obhetonan di unda a mira slak pa otro lugar of pafor di bo cura ya cu por tin (webo di) slak ariba of aden.


c: text/html

text:
Luis H. Daal su afan pa periodismo papiamentu na nivel
pa Jeroen Heuvel
Laga mi kuminsá afirmá ku Luis H. Daal a skirbi e tomo di poesia na Papiamentu di mas spiritual ku tin: Sinfonia di Speransa. Luis Daal tabata mazòn. Pero, mi no ta bai papia di Daal su poesia, sino mi ta bai buska kontesta riba tres pregunta. Kiko tabata e atrakshon di periodismo pa Luis Daal, di kon na 1950 el a bai Spaña i si tin mas informashon di e kurso ku e ker a bin ofresé periodista aki na Kòrsou Talbes e editor Luis Daal tambe tabata spiritual? Ya ku na mi saber ainda no ta eksistí un estudio tokante e tópiko akí, mester konsiderá mi trabou komo un komienso di, òf mihó bisá pa investigashon mas profundo. Awor ku e herensha skirbí di Daal a yega Kòrsou, tal estudio ta bira posibel. Pa mi presentashon, mi a konsultá archivo di Museo Mongui Maduro. I mi ta agradesidu na remarke i komentario di spesífikamente Henry Habibe i Lucille Berry Haseth.
Luis Henrique Plácido Daal a nase dia 5 di òktober 1919 (un aña despues di Promé Guera Mundial) na Otrobanda, Kòrsou. Ya na edat di tiner el a kuminsá desaroyá komo outor. Un revista mensual na Hulanda (Voortgang) a publiká su promé artíkulo na 1936. Luis, kariñosamente yamá Yei, tabatin 16 òf 17 aña di edat. Despues e ta skirbi pa tur korant aki na Kòrsou, tantu na Papiamentu komo na Spañó i Hulandes. El a konsiderá periodismo su vokashon. (La Union 12 di novèmber 1964).
Amigoe (28 di yanüari 1964, anónimo, kisas ta Pierre Lauffer a skirbi e artíkulo akí) a yam’é un periodista multifasétiko, pasobra el a skirbi relato deportivo, krónika lokal, ensayo kultural, deskripshon di biahe i editorial. Anto no pa korant so, sino pa radio tambe. Ta Daal a kuminsá ku komentario deportivo na un base regular, na Curom, durante di Dos Guera Mundial (1942/1943). Ademas el a skirbi pa diferente korant i revista fo’i tera. Na edat di 25 aña e tabata redaktor deportivo di La Prensa, dos aña despues el a bira redaktor hefe (Luis Daal a introdusí e kustumber di saka un página – un bes pa siman – na Papiamentu den e diario akí ku tabata sali na Spañó) i e tabata alabes direktor di Tipografia Electrica kaminda a imprimí La Prensa i por ehèmpel Beurs- en Nieuwsberichten (Beurs, 4 di òktober 1989). Banda di tur esaki e tabata representante di United Press na Kòrsou.
Anto ora e kabayero akí tabatin 30 aña di edat, el a disidí ku ta bon pa e bai amplia su horizonte.
“Mi baimentu di Spaña tabata pa motibu di periodismo; m’a bai na aña 1950 pa mi bai sigui un kurso na ‘Escuela Oficial de Periodismo’ na Madrit. Tabata un kurso spesial pa profeshonal, pa hende ku a traha i ta traha den e ramo aki kaba. Un kurso intensivo di un aña. Tabata den tempu ku m’a kibra ku La Prensa. Un korant ku m’a yuda pone riba pia atrobe i di kua den e tempu ei mi tabata redaktor-hefe i direktor.” Asina Luis Daal a bisa den un entrevista ku León Weeber ku a sali den Plataforma (aña 1, # 2, na òktober 1984, p 20).
Dikon Madrit? Ami ta pensa mesoraribaFranco ku a bira diktador na 1939. Mi ta niwskir pa sa kiko Daal, komo periodista tabata pensa di Franco. Mi no a haña nada di Daal su opinion tokante esaki. E skol tabata faboresé diktadura. Ta un sierto Juan Aparicio López a lanta e Escuela Oficial de Periodismo na 1941 (Wikipedia (http://es.wikipedia.org/wiki/Juan_Aparicio_López). E tabata un figura klave den reorganisashon di prensa di diktadura anto el a imponé regla di sensura i normanan ideológiko rígido na su skol.
Ounke nos no sa kiko Daal tabata pensa di Franco i su diktadura, nos sa sí kiko Daal tabata haña di periodismo na Kòrsou. Na luna di mart 1951, Daal ta publiká un artíkulo den un revista di Repúblika Dominikana, Surcos (año VI, marzo, 1951, número 16, edición especial dedicada a Curazao, Aruba y Bonaire, p 23-25), titulá “El periodismo en Curazao se encauza por nuevas rutas”, ku e suptítulo “Cómo los periodistas jóvenes miramos el futuro del periodismo en ésta”.
Den esaki e no ke duna un análisis profundo di periodismo na Kòrsou, sino, mi ta sita:
‘Aspiro meramente hacer del dominio de la gente de habla hispana el curso que el periodismo, aquel latido innegable de los pueblos civilizados, ha tomado durante los últimos años, señalando, de paso, las faltas y errores de que, a mi modo de ver, aún adolece.’ (24)
‘Aquel latido innegable de los pueblos civilizados’ e ta skirbi. Ritmo di kurason indiskutibel di pueblo sivilisá, asina Daal ta definí periodismo. Tin reportero den sala? Ta kon boso ta haña e definishon akí? Un tiki mas aleu Daal ta duna reportero un konseho:
‘A aquellos curazoleños quienes, como yo, militan o piensan militar en las filas del periodismo, quiero dar, (…) este consejo que me sale del corazón patriótico.’ (25)
Hm, den mi bista esaki ta resoná probablemente retórika di e skol na Madrit, pero den mi investigashon mi no ke kalifiká Daal su manera di ekspresá, si e ta pomposo òf literario, ku metáfora shèrtá; aki mi ke trata kontenido, e konseho mes di Daal.
‘Somos, por mas que lo queremos desconocer los guardianes de nuestro hermano y por tanto responsable por que haya luchadores mañana que puedan continuar la lid en pos de la felicidad material y el bienestar espiritual (! JH) de esta comunidad, porque tenemos que recordar siempre que nuestro periodismo no es tan solo una profesión (poco lucrativa, por cierto) sino, antes bien, es una sagrada misión que ha de redundar en el beneficio de nuestro pueblo en particular (…).’ (25)
P’e periodismo ta un mishon sagrado i un lucha pa bienestar spiritual. Ounke esaki por kondusí na un kontesta positivo di mi pregunta na komienso, mi ta konstatá un diferensha den e poeta spiritual i e periodista spiritual. E diferensha ta sintá den boluntat. Poeta Daal kabalmente ta siña modestia for di sla di bida i ta rekonosé su lugá respekto di Kreador. Luis Daal a skohe pa esaki di su boluntat liber. Pero periodista Daal ke mete ku boluntat di su lesadónan, den e afan pa su kousa kisas lubidando regla práktiko di gremio spiritual pa respetá boluntat i eskoho di otro hende. Bo no por fòrsa lesadó di korant di pensa i ta manera abo. E ta liber pa skohe. Loke sí por hasi ta ofresé lesadó artíkulo na nivel i purba di ta un ehèmpel. Anto Daal ta ofresé masha hopi artíkulo na nivel.
Por ehèmpel ‘Hacia un rearme espiritual en nuestro país. Si yo fuera editorialista…’, Daal ta skirbi den La Prensa di 15 di yüli 1959, ku ta 9 aña despues ku el a kibra ku e diario akí, na Spañó. E ta trata dekadensia di norma i balor.
‘Nuestro trato social se basa demasiado en unos valores puramente materiales. En cambio, los eternos como el Amor (ku kapital, JH), la amistad, la caridad, la rectitud, la fidelidad a uno mismo, a los compañeros y a la palabra empeñada, el honor, el deber, se van cotizando cada vez menos en la alegre bolsa del diario vivir en las Antillas Neerlandesas.”
Nos ta duna material mas balor ku birtut. Amor, amistat, fieldat na bo palabra duná, tur esaki mas i mas ta bai perdiendo balor. E solushon ku e ta trese dilanti ta lei. ‘La Ley (ku kapital JH) es la Ley y nos impone una responsabilidad personal de la cual deriva otra colectiva.’
Palabra noble, pero nos komunidat a eksperensiá sufisiente kaso kaminda lei no tabata hustu, ni stret. Daal su konfiansa den lei kisas ta komprendibel pa un hende disipliná manera e tabata, un kabayero di bèrdè, responsabel, ku gusta regla, preskripshon. Pero e ta lubidá ku Nanzi ta figura prinsipal di alma di nos pueblo.
Otro ehèmpel, den su Karta sin stampia, un rúbrika ku el a kuminsá den La Union (dia 7 di mei 1964). E promé edishon, titulá ‘Un ehempl ku hende por bjen sigui na korsow’, ta kuminsá ku un keho:
‘Tragedia di nos pueblo ta sinta, talbes, den un aktitut opstiná ku ta hopi generalisá den nos hendenan asina ku un hende (…) bisa nos ku tin kos ku nos mester siña ainda… Nos n’ kje tende, ni mira, ku tin un kaminda largu nos dilanti i ku deseo di siña no ta hasi un hende, òf un pueblo, chikí o ménos sino nèt kontrali.’
E ta splika ku na Spaña periodista i lokutor ta haña un preparashon profeshonal serio i ku nan ta komprondé (ai, despensa ku mi no ta bisa ‘komprende’) e nesesidat di esei. Tambe ku pa drenta un skol di periodismo nan mester di hbs òf un formashon similar, i ku na Spaña hopi hende ku ta drenta un skol di periodismo tin un formashon asta universitario tras di lomba. Despues e ta referí na un seminario lingwístiko di Escuela Oficial de Periodismo pa yuda reportero mehorá uso di lenga den nan trabou. Anto Daal ta spera ku na Kòrsou ta sigui e bon ehèmpel akí.
Den La Union di 12 di novèmber 1964 Daal ta duna relato di e inougurashon di e kurso lingwístiko akí den un artíkulo titulá Nunka lo no tin bon periodista di mas.
Den esaki e ta pone e siguiente preguntanan, resumí den mi palabra:
Ki posibilidat tin pa organisá un kurso di periodismo obligatorio pa hende ku ke bira periodista?
Ta posibel organisá un kurso di emergensha pa esnan ku ta periodista kaba?
Lo no ta kumbiniente interesá mucha ku ta kita skol pa periodismo i ofresé nan beka pa bai studia esakí?
E ta kaba su artíkulo ku e deseo o eksigensha ku mandatarionan lo tuma su komentario na pechu, ku hemut na pas, i lo kuminsá tuma paso pa implement’é.
E artíkulo akí a hasi tantu impreshon riba Henry Habibe ku el a disidí di publik’é shete aña despues tambe den su revista kultural antiano Watapana (1972, mei. Aña 4, # 3) na Aruba.
Na 1974 atrobe Luis a papia di tal kurso, durante e konferensha ‘E lenga ’kí di nos’. Konklushon a sali den korant ku tur hende ku ke praktiká e profeshon di periodista ta obligá di sigui un kurso di periodismo i di papiamentu. Anto si nò: prizòn, segun informashon di Lucille. Esaki ta un otro banda di nos kabayero preskriptivo? Òf el a referí na pais kaminda periodista diplomá so por haña empleo? Kon ku bai kon ku bini, prensa aki tabata tur aríbabou.
Na 1984 a organisá un interkambio di opinion ku Luis Daal tokante periodismo na Kòrsou. Sigun Beurs-en Nieuwsberichten di 29 di ougùstùs (1984, p 27) esaki no a resultá den un kombersashon:
‘Het werd geen gesprek maar meer een gevecht waarbij alle aanwezigen Daal, als deskundige bij uitstek, probeerden te gebruiken als kapstok om hun vooringenomen standpunt aan op te hangen. (…) Sommige van de aanwezigen, die zelf niet schrijven, maakten gebruik van de aanwezigheid van zoveel persmensen om eens flink te keer te gaan tegen hetgeen zij zien als fouten van de kranten, de radio en de televisie op Curaçao.’
Sinku aña despues a tuma un otro paso den loke a para bira un kalvario pa yega na organisashon di e kurso deseá. Ora Luis a kumpli 70 aña di edat un S.W.R. (probablemente Siegfried Rigaud, JH) ta skirbi un artíkulo den Beurs-en Nieuwsberichten (dia 4 di òktober 1989) ku tin komo suptítulo Succes in de wereld buiten Curaçao, di kua mi ta sita:
‘Vele vrienden van “Yein” Daal verblijden zich met het idee dat hij binnenkort weer op Curaçao zal zijn in verband met de opzet van de school voor journalistiek die zijn naam zal dragen. (…) Het feit al dat belangrijke mensen uit deze gemeenschap besloten een stichting in het leven te roepen en deze de naam Fundashon Luis Daal te geven bewijst dat de figuur van de heer Daal in brede kring zeer gewaardeerd wordt. Deze stichting werd opgericht door mevr. May Henriquez en de heren Philip de Jongh en Siegfried Rigaud. Het dagelijks bestuur bestaat uit de heren De Jongh, Elvio Cijntje als ondervoorzitter en de heren Rigaud en Wilfred Rooyer als secretaris en penningmeester. Het is de bedoeling dat deze stichting de heer Luis Daal een dezer dagen naar Curaçao haalt om te werken aan het programma en het lessenschema van de school voor de opleiding van journalisten, zeer in het bijzonder zij die reeds werkzaam zijn (…).’
Un otro pregunta ku mi ta trata den e artíkulo akí ta kiko tabata e motibu na 1950 pa Daal a bai laga Kòrsou? Den Homenahe na Luis H. Daal skirbí pa Guillermo E. Rosario (La Prensa 14 di òktober1989), esaki ta bisa: ‘Kisas, por yama e alehamentu den e promé periodo pa Spaña, komo unu pa nesesidat. Pero, pa nos hopi, e tabata unu di aventura, orientashon, estudio i … desterashon boluntario.’
Wim Rutgers (1996. 370) ta skirbi: ‘Na een conflict om de politieke onafhankelijkheid van zijn krant vertrok Daal in 1950 naar Spanje’. Independensha polítiko? Daal mes a bisa (òktober 1984, Plataforma):
‘Mi tabata miembro fundador di Partido Demokrátiko ku a keda fundá na aña 1944. Fo’i e tempu ei mi por tabata un di e promé kandidatonan pa Staten si mi a aseptá. Pero mi no a aspirá esei pasobra nunka mi no a ambishoná di ta polítiko. Tin shertu kos ku un hende ta aspirá den su bida i otro ku nò. Mi no ta’a aspirá di bira polítiko. Komprendemi bon: aktividat polítiko ta apsolutamente nesesario i útil pa desaroyo di un pueblo, pa felisidat di un komunidat; esei mi ta rekonosé. Pero mi ke ta útil pa komunidat di un otro manera; mi ker a sirbi e ideanan di e partido sin okupá un puesto o para riba podio. Tabata mi forma di protesta pasobra loke Partido Katóliko e tempu ei tabata hasi, o espesialmente tabata keda sin hasi, tabata indignami. Pa Partido Katóliko tambe mi a yega di traha, sin ta miembro. Manera nan ta bisa na spañó, ‘entre bastidores’ òf na hulandes ‘achter de schermen’. Trabou di sosten moral i intelektual. Mi tabata haña ku e manera ku kos tabata bai no ta e kos pa nos pueblo; mester a bini un kambio: mas aktividat sosial, mas libertat, otro moda di pensa, ku nos mester a sigui. Esei a hasi ku m’a duna apoyo na lantamentu di Partido Demokrátiko; m’a sosten’é sinku aña. Ora mi no tabata di akuerdo ku shertu kos ku tabata pasa na aña 1949, m’a retirami.
Mi no tabata polítiko; mi no tabatin mester – manera nan ta bisa na Kòrsou, di ‘bòltu’. Mi tabatin amigu den tur partido, den Partido Katóliko, den Partido Nashonal i den Partido Demokrat i den C.O.P. Asina ei mi tabata mashá mashá bon amigu, por ehèmpel, di dr. Da Costa Gómez sin tabata militá den su partido. I e por a komprendé esei.’ (p 19-20)
Lamentablemente e no ta klarifiká kiko e ‘sierto kos ku tabata pasa na 1949’ tabata, p’e retirá for di Partido Demokrat, for di su trabou i su Kòrsou. Independensha polítiko, manera Rutgers di?
Theo Dol, periodista na Amigoe i Ñapa, tambe ker a sa ta kiko presis a move Daal pa el a bai biba den eksterior. (Ñapa di 14 di òktober 1995) Daal a kontestá:
‘Geestelijke verrijking van mezelf, waardoor ik meer kon leven.’
Esei so! Nada di niun konflikto. Wèl, e ora ei ami no ta sigui buska otro rason pa Daal su salida na 1950. Mi ta kontentá mi mes ku su kontesta 45 aña despues di e hecho. Esaki ta koroná su índole di poeta spiritual. El a bai di biahe, ta mi konklushon, pa bira mas humano i pa hasi mas mihó pa su pais natal. Den e mesun entrevista Daal ta bisa ku nos mester bira spiritualmente adulto. E ta konsiderá periodismo literatura.
‘Onze literatuur zou zich dienstbaar moeten maken. Vooral onze pers. Zij moet de mensen bewust maken van menselijke waarden. De journalist is er niet alleen maar om internationale berichten door te geven en te becommentariëren. Maar zoals mijn leermeester [sin spesifiká ta ken, JH] heeft gezegd: ik ben mijzelf en mijn omgeving.’
Segun Daal periodista ta edukador di su pueblo.
‘Eigenlijk zou er een opleiding voor journalisten moeten komen.’
E n’ ke men un skol, sino un kurso di dos luna, di abilidat di lenga, práktika di género, étika i historia di periodismo. El a proponé esaki na UNA na 1987. Daal a bisa:
‘We hebben genoeg mensen die zo’n cursus kunnen geven. De moeilijkheid op Curaçao is dat men dat niet inziet.’
Anto, porfin, kasi mitar siglo despues ku Daal a sigui su kurso na Madrit, na aña 1997 Luis Daal lo a bini Kòrsou duna su kurso di periodismo, den koperashon ku Instituto Kultural Independensha, di Joceline Clemencia. Mi no a logra – ainda – di haña dato spesífiko di e kurso (si tabatin mas dosente, kua materia lo a duna, kuantu ora pa dia, kuantu sèn mester a paga p’e?).
16 di aprel ta e dia ku Luis H. Daal lo a subi avion pa bini Kòrsou, pero totalmente repentino un dia promé, 15 di aprel, kumplimentu di aña di su kasá Rosemarie, Luis Daal a troka bida i henter e kurso a para.
Tin informashon ku no tur periodista tabata entusiasmá ku e kurso. N. H., probablemente Norbert Hendrikse – segun mi redaktor hefe di Amigoe den e temporada ei – a skirbi den Amigoe di 16 di aprel 1997 (Journalist Luis Daal: de laatste courantier):
‘Wat bezielt die man toch? Werd er op de redactie gezegd toen het nieuws bekend werd dat Luis Daal naar Curaçao zou komen voor het geven van een cursus journalistiek. De man was immers 78 jaar oud [esaki ta un kalkulashon robes di N.H. pasobra dia Daal a muri e tabatin 77 aña di edat, JH], was al jaren niet meer op het eiland geweest en zou dus de stormachtige ontwikkeling in het Curaçaose medialand hebben gemist. Bovendien stamde Daal uit een tijd toen de krant nog een meneer was en er nog bezadigde courantiers bestonden in plaats van agressieve nieuwsjagers en schrijvers van dagelijkse ‘gossip’-rubrieken.’
Den e notisia tokante Daal su morto, den e mesun edishon di Amigoe (16 di aprel 1997), tòg ta ripití atrobe e idea persistente ku na 1950 ora Jonckheer a kumpra La Prensa, Daal tabata teme di pèrdè su libertat periodístiko i ku ta p’esei el a bai for di Kòrsou.
Konkluyendo mi por bisa ku esaki no ta kuadra ku e kontestanan ku mi a haña riba mi tres preguntanan di awe nochi. 1) Daal su afan pa periodismo tabata ku el a mir’é komo su vokashon, pa ofresé pueblo artíkulo i relato di kalidat ku por sirbi komo kuminda spiritual. 2) El a bai amplia su horizonte, asina ku e por a enrikesé su mes, mentalmente, anto sirbi su komunidat mihó. 3) E ker a duna kurso pa subi nivel di periodismo den sentido amplio, desaroyá abilidat di lenga di periodista i alsa nan moral. Mi ta spera ku mi búskeda lo fomentá investigashonnan profundo, ku a bira posibel awor ku e herensha skirbí di Luis Daal ta archivá na museo Mongui Maduro, aki na Kòrsou.
Bibliografia:
anónimo (kisa ta Lauffer, P?). (1964). Schrijver Luis H. Daal. Amigoe, 28 di yanüari.
anó. (1997). Eerbetoon aan Luis Daal. Amigoe, 19 di aprel, suskrito di potrèt.
anó. propaganda (1984). Invitashon pa interkambiá di opinion ku Luis Daal riba periodismo na Kòrsou. Amigoe Ñapa, 24 di ougùstùs.
anó. (1984). Luis Daal: ‘Er zullen nooit teveel goede journalisten zijn’. Beurs- en Nieuwsberichten, 29 augustus, p 27
anó. (1997). Luis Daal overleden. Amigoe, 16 di aprel
Daal, L. (1951). El periodismo en Curazao se encauza por nuevas rutas, Surcos, edicion especial dedicada a Curazao, Aruba y Bonaire, (6 jrg., no. 16, pp 4-15))
Daal, L. (1959). Hacia un rearme espiritual en nuestro pais. Si yo fuera editorialista… La Prensa, 15 di yüli.
Daal, L. (1964). Nunka lo no tin bon perjodista di mas… La Union, 12 di novèmber. P 4.
Daal, L. (1964). Un ehempl ku hende por bjen sigui na korsow… La Union, 7 di mei.
Daal, L. (1972). Nunka lo no tin bon perjodista di mas… Watapana, luna di mei. 4,3
Dol, T. (1995). Luis Daal: “Niet minder schrijver dan Antillianen die in het Nederlands publiceerden”. Amigoe Ñapa 14 oktober
H(endrikse?), N. (1997). Journalist Luis Daal: de laatste courantier. Amigoe, 16 di aprel.
Habibe, H. (1997) In memoriam Luis Daal. Amigoe, 16 di aprel, p 5.
Habibe, H. (1997) De spirituele opgang van een Curaçaose dichter. Een verkenning van het poëtisch oeuvre van Luis Daal.
Notisha di morto. (1997). Luis Henrique Daal. Amigoe, 18 di aprel. 19.
R(igaud?), S. (1989). Luis Daal 70 jaar, succes in de wereld buiten Curaçao. Beurs- en Nieuwsberichten, 4 di òktober, p 4
Rosario, G. (1984) Homenahe na Luis H. Daal. La Prensa, 14 di òktober, p 29.
Rutgers, W. (1996). Beneden en boven de wind. Literatuur van de Nederlandse Antillen en Aruba. Amsterdam: De Bezige Bij.
Serphos, N. (1997). Luis Daal overleden. Beurs- en Nieuwsberichten, 16 di aprel.
Weber, L. (1984 desèmber). ‘Door te willen weten hoe mensen zijn, kan men een volk, kan men ons begrijpen’ Tien jaar cultuurbeleid van het Antillenhuis. Plataforma (1,3) (17-21)
Weber, L. (1984 òktober). ‘Un kos ku ami ta’a ke semper ta: profundisá, amplia mi bishon pa mi bira mas hende’ Luis Daal riba drempi di otro periodo di su bida. Plataforma (1,2) (19-23)
http://es.wikipedia.org/wiki/Juan_Aparicio_López konsultá dia 31 di yüli 201
For di: Kristòf, revista sosialkultural, volúmen XV-3, 2014

robotstxt: allowed

filter: keep


text:
Ban sigui promové lesamentu serka nos mucha i hóbennan
Partido Alternativa Real
Ban sigui promové lesamentu serka nos mucha i hóbennan
Lesamentu ta fundeshi pa un desaroyo fuerte serka nos muchanan. E téknika di lesamentu, pero tambe ku e mucha i hóben ta siña gusta lesa. Mas e esaki drenta den nos muchanan, mas avanse nos lo por mira den nan desaroyo akadémiko i personal.
Un gradesimentu enorme pa Biblioteka Nashonal Kòrsou pa organisashon di e ‘Siman di Ban Lesa’. Ku e proyekto aki BNK ta promové lesamentu serka mucha. Durante e siman di 31 di òktober pa 4 di novèmber por a tuma nota ku diferente skol i empresa a partisipá aktivamente.
Den maneho di pais, pa konstruí un pais kaminda ku siudadanonan ta partisipá aktivamente hasiendo uso di nan potensial máksimo, e proyektonan manera “Siman di Ban Lesa” ta sentral. Komo parlamentario mi ta kere ku esaki ta rekisitonan esensial pa fortifiká nos pais.
Ban sigui promové lesamentu dor di lesa ku frekuensia na kas, den famia i na aktividatnan banda di skol. Un biaha mas pabien i danki na tur organisashon ku a partisipá, tur maestro ku a duna nan aporte i tur boluntario ku a duna di nan tempu pa lesa ku nos muchanan.
Ana Maria Pauletta


text:
Recientemente a tuma nota di casonan di arma di candela na Aruba, pa e motibo aki a acerca vocero di cuerpo policial, sr. Lito Lacle pa asina e splica riba e situacion di arma di candela cu tin riba caya.
Sr. Lacle ta bisa cu awendia pa bay haci un entrada hudicial por core riesgo mirando e peliger cu otro persona por haci uso di nan arma di candela. Tambe recientemente a bay haci entrada na un cas caminda a confisca droga y set di uniform di polis.
Ta keda pregunta di unda nan a haya e uniform aki, mirando cu tabata un uniform di polis. Ta pidi pa cualkier persona cu ripara algo straño pa asina por yama e tiplijn di polis 11141, cu ta e number di departamento di inteligencia y persona lo keda anonimo.
Por a tuma nota cu den ultimo siman, polis tabata druk riba caminda cu por a wak detencion riba caya. Tambe ta ripara cu tin varios accion di hobennan cu ta haci fastioso na Palm Beach Plaza, caminda mayornan ta laga nan yiunan sin supervision y situacion por sali for di man.


text: Diaranson merdia a drenta informe di cu cacho lo a ataka turista riba Beach na Eagle, mesora a dirigi patruya na e sitio.a yegada di e patruya na Eagle Beach a papia cu un pareha turista unda e homber ta declara cu e tabata den awa y 2 pitbull los a bin riba dje y a raske na su lomba te sangra. E pareha turista a keda furioso cu e donjo di e cachonan no tabata tin control di esakinan. E donjo di e cacho a core bay gara e cacho y a tuma tur su 5 mascota nan y a bandona e sitio den un S.U.V. Polis a tuma declarashon di e pareha turista y a keda di tene bista pa cu e persona cu caco los riba Eagle Beach. Afortunadamente e turista no a resulta herida cu un mordi pero si su lomba a haya un rasca te sangra. Segun e pareha muher e ta surgeri e donjo di e cacho train su cachonan y tene nan mara y corta nan hunja tambe pa situashon asina por ser evita. E pareha turista a keda di bay sambuya atrobe pa por laba e herida y desinfecta e rasca aki.


text:
WILLEMSTAD – 27 di ougùstùs 2017 –sr. Charlwin Marshall, mihó konosí komo ‘Chef Broertje Marshall’ próksimamente lo kompetí den otro evento kulinario internashonal, e biaha aki na Sur Afrika. E ‘Ultimate African Heritage, Food, Drinks and Music Festival’ e aña aki, pa promé bes lo figurá delisianan di Kòrsou tambe! E kompetensia lo tuma lugá na Soweto, un siudat na Johanessburg, konosí komo lugá di nasementu di gran personahe polítiko Nelson Mandela i Obispu Desmond Tutu.
Pa Chef Broertje Marshall partisipashon den e ‘Ultimate African Heritage, Food, Drinks and Music Festival’ ta un paréntesis den su kuríkulo ya kaba impreshonante. Próksimamente tòp Chefnan di Afrika lo kompetí pa e título máksimo den ‘Nelson Mandela Culinary Challenge’ i Chef Broertje Marshall lo tei pa representá Kòrsou. Durante di e kompetensia Chefnan lo mester presentá e mihó smak i kreatividat den e segmento di barbekiú i tambe lo mester duna presentashon di ‘arte’ riba un plato.
E kompetensia lo tuma lugá di 31 di ougùstùs pa 2 di sèptèmber próksimo; un total di 50 tòp Chef lo kompetí durante tres dia pa e título máksimo. Riba e último dia lo saka e “Nelson Mandela Challenge Chef”. Chef Broertje Marshall ademas di ta resipiente di un ‘Dushi Hende Award’ i Krus di Mérito 2017, semper por a konta ku sosten di CTB. E kolaborashon ta mutuo; na vários okashon Chef Broertje Marshall a kompañá CTB durante eventonan promoshonal den eksterior i resientemente e tabata parti di e felisitashon di Dia di Bandera ku CTB a kompartí ku komunidat. CTB lo sigui asistié pa e sigui promové nos isla den e ámbito di gastronomia internashonal. Hopi éksito!


text:
ORANJESTAD,Aruba
Parlamentario Endy Croes ta puntra su mes si Benny Sevinger e ex minister corupto di AVP por drumi trankil anochi. Banda di a desgracia e pais aki cu actonan fraudulento y coruptivo den cuestion di tereno tin alabes un rapport cu Controlaria General esta Algemene Rekenkamer (ARA) a traha cual ta liña recta contra proyectonan cu entre otro Benny Sevinger y Mike Eman a aproba.
Benny no kier contesta ARA
Ta masha normal momento un accountant bureau of un instancia den e caso aki Algemene Rekenkamer produci un rapport contra bo, nan ta duna bo espacio pa bo reacciona y/of contesta riba tur locual nan a haya promer cu nan produci e rapport final. Dia 21 di februari 2017 a pidi Benny Sevinger pa un reaccion. Lamentablemente Benny a scoge pa keda keto y no a reacciona. Algemene Rekenkamer den nan rapport a splica cu 28 di maart 2017 a manda un rappelbrief pa Benny “Avestruz” Sevinger y a bolbe pidi’e pa duna su comentario promer cu nan bay over na termina e rapport. Benny a bolbe scoge e caminda pa ignora Algemene Rekenkamer y no a contesta. Algemene Rekenkamer a sigui purba pa haya Benny su reaccion y 7 di juni 2017 nan a manda un carta pa Benny Sevinger splicando Benny cu nan ta lamenta masha hopi cu Benny no kier reacciona y nan a informe cu nan lo dal bay pa termina e rapport promer cu aña termina.
Violacion di Ley di Contabilidad
Riba pagina 58 Algemene Rekenkamer a splica cu a keda prueba cu Minister President Mike Eman tambe a hunga un rol importante den decisionnan pa cu proyectonan Bo Aruba. 1000 miyon florin a wordo otorga na 241 proyecto di cual ta falta masha hopi projectdossier. Algemene Rekenkamer a accentua cu e risiconan ta asina halto cu placa por tabata sali y no ta yega pa e proyecto destina. No por a controla y Staten (stem-clowns) di AVP e tempo aya tabata duna Benny tur cooperacion y tabata laga tur cos pasa. Pagina 42 a splica cu no a sigui e wettelijke procedures. “Dit brengt onrechtmatigheden met zich mee”. Pues a viola na varios ocasion art 26 di Ley di Contabilidad.
AVP ta sinonimo na corupcion Segun Parlamentario Croes pa rasonnan similar ex lider di AVP Tico Croes a wordo condena penalmente. Parlamentario Endy Croes ta bisa ta hopi frapante si cu AVP ta sinonimo na corupcion. Hopi tristo pa mira con Aruba a wordo desgracia financieramente pa politiconan di AVP hambra pa placa. Parlamentario Endy Croes a splica cu banda di e rapport cu ta contene “feitelijke bevindingen” mala lenga ta bisa cu e piscina na cas di Benny Sevinger a wordo traha “gratis” como regalo cu un contratista a duna bek pa fabornan cu el a ricibi di Benny esta contractonan fabuloso. Solamente Benny Sevinger por contesta esaki. Kisas Benny no kier a contesta Algemene Rekenkamer pero por bien ta cu Benny Avestruz Sevinger tin boluntad si pa contesta pueblo riba e pregunta cu Parlamentario Croes a haci’e publicamente. Nos ta lag’e te akinan pa awor.


text:
Pakico na un momento culminante na mundo, den e peliger di un Guera Mundial cu ya a hala su prome rosea, Presidente di Merca ta manda un delegacion papia cu e enemigo grandi di Merca cu yama Maduro?
Un pregunta cu no tin contesta, aunke diariamente un motibo nobo ta mira luz, solamente pa haci e pregunta mas grandi.
Na prome momento a wordo bisa cu Merca a bay busca petroleo na Venezuela despues cu Rusia a laga Merca sin petroleo. Ayera a bira conoci cu for di siman pasa ya Colombia a bisa Merca, cu e por entrega petroleo na Merca.
Despues a bini dilanti cu Merca a papia cu Venezuela di e ehecutivonan di Citgo, cu a wordo tira den prison di Venezuela, caminda Nelson Martinez a muri.
E gran logro tabata cu solamente dos di e seis personanan cu Nicolas Maduro a tira den prison, a mira luz di libertad pa bolbe Merca.
E tercer punto cu a bini dilanti ta, cu Venezuela lo tene eleccion pa dicidi kende ta Presidente di Venezuela. E punto aki tin nos mayor atencion pasobra e ta duna nos e certeza cu sigur e no tabata e punto cu ta pone cu den un tension internacional, porfin Presidente di Merca ta manda un representante bay regla eleccion na Venezuela.
Importante a keda e interes di Chevron, e compania petrolero di Merca na Venezuela cu no tin permiso pa amplia su negoshi y hustamente ta lucha pa esaki.
Ora papia di Chevron imediatamente mester papia tambe di Citgo, cu ta e compania di Venezuela na Merca.
Citgo ta e compania cu ta entrega gasolin pa Aruba y casi a bira e pilar economico grandi di Aruba, si e tambe no a cay den problema.
Ora nos analisa y sigui analisa e bishita Mericano na Venezuela, nos ta puntra nos mes si Merca y Venezuela no a papia di Citgo, cu Merca a pone den man di Guaido pasobra segun Merca y paisnan liber, ta Guaido mester ta Presidente y no Maduro cu Merca kier tira den prison.
Awor unabez Merca tabata na Venezuela pa papia di loke nan a papia pero te ainda nos no por comprende, e pregunta ta si Merca a puntra Venezuela si a tuma medida pa evita cu Vladimir Putin ta dicidi cu e ta ehecuta e borg cu e tin.
Kico esaki ta nifica?
Vladimir Putin por exigi pa pidi Huez pa permiti e haya su placa dor di benta di su accion den Citgo of exigi Venezuela pa paga e debe si Venezuela no kier pa e haci uzo di su borg y bira propietario di casi mita di Citgo.
Maduro a pidi Merca pa debolbe su baca di lechi cu Merca a pone den man di Guaido?
Kende ta stroba un transaccion di e indole aki? E Presidente Mericano cu mester duna permiso pa Chevron por haci negoshi na Venezuela pero tambe tin Citgo den su man pa evita cu Citgo ta wordo bende.
Ora nos analisa y sigui analisa tur loke ta na wega, nos ta puntra nos mes un que otro. Citgo ta produci petroleo? Cu kende Citgo ta bende petroleo na unda?
Na Aruba gasolin ta bini di Citgo. Y na Merca?
Nos lo sigui analisa e situacion y nos lo sigui vigila kico mas por a wordo papia durante e combersacion tan importante na Caracas, Venezuela, capital di Rusia na America Latino!


text:
Den e periodo benidero te ku e dianan di fiesta fin di desĂšmber tin vĂĄrios evenementu i aktividat planiĂĄ na Boneiru. Un di e tareanan di polis ta pa mantenĂ© Ăłrden pĂșbliko kaminda ta nesesario. Pâesei lo bai tene kĂČntrĂČl rutinario ku mas regularidat den e periodo benidero. Lo bai kontrolĂĄ riba entre otro e orario di terminĂĄ di e pĂšrmit ku a duna pa e evenementunan aki i tambe otro asuntu. Pa ku esaki KPCN ta hasi un yamada na tur organisadĂł, organisashon i partisipante na tipo di evenemento asina: karga bo responsabilidat i mantenĂ© bo mes na regla.
Na momentu ku polis mester akudĂ na un enkuentro a konsekuensia di un notifikashon (melding), lo evaluĂĄ kada insidente pa wak ta di ki tipo di violashon(nan) ta trata i kua lo ta e mihĂł manera pa atendĂ© ku esaki, hasiendo esaki ku rĂšspĂšt mutuo. Lo no tolerĂĄ violensia ferbal i/ĂČf agresividat kontra polis. Un komportashon trankil di un i tur durante di kĂČntrĂČl i na momentu ku konstatĂĄ violashon, ta kondusĂ na solushon pasĂfiko ku ta deseabel pa un i tur


text:
Recientemente un delegacion di Aruba lidera pa Minister demisionario di Turismo, Danguillaume Oduber hunto cu CEO di Aruba Tourism Authority (A.T.A.) Ronella Croes, Cruise Manager Mario Arends y di parti di Aruba Ports Authority (APA) Director Marc Figaroa, a biaha bay Miami pa participa den diferente reunionnan clave pa nos destinacion pa loke ta trata turismo crucero.
Entre otro a reuni cu ehecutivonan di Royal Caribbean Cruise Lines (RCCL) cual ta un di e lineanan di crucero cu ta produci mas hopi turista crucero pa nos destinacion. Esaki sigur ta di importancia pa Aruba su industria di turismo.
E contacto entre e lineanan crucero y e destinacionnan cu nan ta scoge pa bishita ta importante, pa delinea den cua direccion mester desaroya. Pa Aruba e preparacion y inversionnan ta necesario pa asina fortifica e bentaha competitivo cu nos isla ta goza di dje. Un bon preparacion ta percura cu nos isla por ricibi barconan di crucero cu mas turista cual na su turno ta bentahoso pa nos economia.
Durante e reunionnan, ehecutivonan di e lineanan crucero a mustra di tin hopi confiansa den Aruba. Tin interes di nan parti pa inverti den e facilidadnan di nos waf pero tambe den e proyecto di Port City Oranjestad cual tin como meta pa renoba e waf actual. Aruba Ports Authority a duna un update riba e inversionnan y a indica debi cu na e COVID-19 a posponi algun proyecto, pero lo continua cu esakinan pronto.
E pandemia mundial a percura cu awo cruceronan ta nabega cu un itinerario ahusta. Cada crucero ta adapta na e protocol di Covid-19 segun e ta wordo implementa. Pa tal motibo, e retonan den otro aereanan den Caribe por trece barconan crucero adicional pa Aruba di loke ta trata e resto pa aƱa 2021.
Sinembargo pa aƱanan 2022 y 2023 a wordo papia cu Aruba por spera di ricibi barconan manera e Quantum Class y e Oasis Class di RCCL cual ta e barconan mas nobo di e linea crucero aki pero desde 2019 tambe ta wordo considera como e barconan crucero mas grandi di mundo.
Turismo crucero a bira mundialmente un parti esencial den e industria di turismo cu globalmente ta produci un average di US$ 29.4 biyon pa aƱa y mas cu 19 biyon pasahero.
Resultado di BREA (un compania internacional cu ta midi cuanto turistanan crucero ta laga atras den economia) ta mustra den nan raport di 2018 cu e turistanan ta laga un promedio di US$ 121.94.- pa persona pa cada destinacion atras.
Pa Aruba na aƱa 2019 un total di 823.001 tursitanan crucero a bishita nos isla riba un total di 324 diferente barconan crucero.
Ta bon pa menciona cu pa 2021,lineanan di crucero manera RCCL (Royal Caribbean Cruise Lines) y CCL (Carnival Cruise Lines) ta registrando gradonan di satisfaccion mas halto bao nan pasaheronan compara cu prome cu e pandemia. Alaves e cantidad di placa cu e pasaheronan crucero ta gastando den e destinacionan tambe a subi.
Ministerio di Turismo, A.T.A. y APA lo continua hunto pa haci esfuersonan pa recuperacion di nos turismo crucero.
Ta sumamente importante pa nos tur sigui e protocolnan manera stipula door di diferente instancianan. Pasobra ta hunto nos lo vence pa nos isla y su turismo por sigui florece.


text:
Michella
Steenvoorde-Laclé
Candidato #27
Michella Laclé e/v Steenvoorde:
Aruba, permitimi introduci mi mes, mi ta mama di dos yiu Guizza Maria Steenvoorde y Loghan Michael Steenvoorde y casa di Leonardus Steenvoorde. Mi ta un persona humilde di curason cu ta kere den Dios y ta pensa cu Dios a manda mi na e mundo aki cu un proposito.
Mi proposito ta di sirbi mi pueblo cu sinceridad y determinacion. Mi ta bin di e mundo di enseňansa sinembargo mi a desaroya mi mes den diferente area y disciplina. Areanan manera desaroyo y implementacion di maneho.
Na ana 2018 mi a wordo acerca pa e actual Minister di Husticia pa join su team como consehera. Y eynan mi a desaroya e proyecto Voortgezet Ouderschap o sea Mayor bo ta pa semper. Un concepto di ley cu tin su origen na madre patria y ta encera cu mayornan lo mester traha un PLAN DI MAYOR prome cu nan separa. Esaki ta pa salvaguardia e derechonan fundamental di nos muchanan cu ta ancra den tratadonan di derecho internacional di mucha di Nacionnan Uni.
Den futuro, mayornan cu ta pensa di separa, por bay na un luga caminda nan ta haña e guia necesario pa haci esaki teniendo nan yiu central, y cu e daňo minimo pa e mucha.
Tambe mi ta traha den e team di tratadonan di proteccion internacional pa tur persona cu tin derecho di wordo protehi pasobra nan ta teme pa nan bida y integridad.
Den mi tempo liber mi ta dedica na haci trabou boluntario. Mi ta den board di dos voetbal team cu ta bay fuseer y pa hopi aña mi ta coordinador boluntario pa ArubaDoet. Otro pasion di mi ta Carnival. Mi ta gusta traha riba carosa y yuda semper den TOB kids.
Mi a scoge Partido MEP pasobra mi a wak di cerca con e ekipo a traha ora bo ta den medio di e wowo di e horcan. Esaki ta loke e crisis di COVID-19 tawata! E ta rekeri un ekipo di profesional cu no solamente tin e estudio y capacidad, pero cu por tin e serenidad y e control emocional pa maneha un crisis di e magnitud aki. Mi wowonan a habri y pa mi ta un honor pa por wordo accepta den e partido cu mi difunto abuelo a yuda funda. Un partido di homber y muhenan balente cu a sa di construi e Aruba cu nos ta biba aden awendia, cu a sa di reforma e kiesverordening pa asina permiti mas hende participa na e sistema democratico di laga bo voto conta. Nos lo duna honor na nan legado y sigui cu pasonan firme y determina pa logra cambionan importante pa e generacionnan cu ta bin despues di nos. ‘For we will plant trees under which's shadow we will never sit. But we will do it for our children’.
Si bo tambe ta di acuerdo con nos Minister President Evelyn Wever-Croes a enfrenta tur e retonan di magnitud gigantesco. Si abo tambe a wak cu e tawata e serenidad den medio di e horcan, e lider firme cu a saca nos foi di e wowo di e tempestad cu e crisis di COVID-19 a bin cu ne. E poder ta den Bo. CU BO ARUBA TA AVANSA


text:
ORANJESTAD, Aruba
Representantenan di Aruba Convention Bureau (A.C.B.) cu ta forma parti di e ekipo dinamico di Aruba Tourism Authority (A.T.A.) a atende e prestigioso Society for Incentive Travel Excellence (SITE) Global Conference cu a tuma luga na Vancouver, Canada. SITE Global Conference ta internacionalmente conoci como un magno evento caminda profesionalnan den e industria di biahe ta bini hunto pa elabora riba e futuro di loke ta trata e industria di biahe.
Desde aña 1973, SITE ta opera como un asociacion profesional cu ta dedica exclusivamente na e segmento di e industria di biahe conoci como ‘incentive travel’. ‘Incentive travel’ ta encera tur biahe cu ta wordo organisa pa gruponan grandi, entre otro negoshi y companianan, caminda e proposito principal di e biahe ta pa incentiva e trahadornan.
Sinembargo, ‘incentive travel’ ta e segmento di mas grandi den e industria di Meetings, Incentives, Conventions and Events (MICE) cu den su totalidad ta representa un contribucion economico significante pa e industria turistico riba nos isla. Pa e motibo aki e industria di MICE, incluyendo e segmento di ‘incentive travel’, ta uno sumamente lucrativo y importante pa A.T.A. Consecuentemente, A.T.A. a crea loke ta conoci awe como A.C.B., un departamento cu ta enfoca netamente riba e negoshi di MICE. Como parti di e negoshi di MICE, A.C.B. ta asisti y facilita biahenan pa Aruba pa gruponan of companianan cu kier, entre otro, incentiva nan trahadornan.
E tema di e SITE Global Conference pa aña 2020 ta ‘We are limitless’, representando e poder di biahe como e motivacion pa personanan rond di mundo haci uzo di oportunidadnan pa conoce otro personanan, siña cosnan nobo y descubri luganan cu hamas a wordo bishita. A.C.B. a atende e SITE Global Conference pa asina por keda na altura di desaroyonan tumando luga den e industria di biahe, specificamente ‘incentive travel’. Ademas, e conferencia anual aki tambe ta fungi como oportunidad pa miembronan di A.C.B. intercambia ideanan y ‘network’ cu socionan clave den e industria aki. Por a nota tambe cu companianan local ECO DMS y Fofoti Tours & Transfers tabata presente na e conferencia aki.
A.C.B. ta traha continuamente pa asina percura pa Aruba mantene un presencia fuerte den e industria lucrativo di MICE por medio di atende eventonan manera, entre otro, e SITE Global Conference. For di un estudio conduci pa A.T.A. a resulta cu 95.4% di participantenan cu a bishita Aruba como parti di e industria di MICE ta sea satisfecho of sumamente satisfecho cu nan experiencia durante nan bishita riba nos isla. Ademas, un total di 54.5% di participantenan a sigura cu nan lo bolbe bishita Aruba den futuro. Consecuentemente, conferencianan manera e SITE Global Conference ta importante pa miembronan di A.C.B. por colecta informacion valioso y comparti esaki cu miembronan clave den e industria di MICE aki na Aruba pa asina sigi traha pa mehora Aruba su posicion den e industria di MICE riba nivel internacional.


text:
ib gratis di het
E videonan ta"Conexion ib-het - Het di servisio
Tin solamente algun di e funcion di pago, sinembargo no tin mester di paga pa e registro, e conexion pa e kamber ib, e het, e bista previo na bibu tin fluho i muchu masAlkontrario, ku nos bo por gana placa pa medio di kreashon di su mes liña di e mucha. Natal di nos kódigo di bo página òf log i gana den merkado. E once netamente riba e videonan den e conexion, ku no ta"ib gratis di het". No nos second ku publica, som i elke questions, so nos second ku e liña di communicacion den e espasio ib. E videonan ta gratis i e posibilidat pa kuminsá riba su mes, naturalmente, i otronan, pa mira i bo a falta na kla di e hende di e kamber ib, ma pa e mihó manera. No ta liña, e communication no tabata asina bibu manera di awe. Ku e aparishon di liña gratis di het liber het ib"ariba popular di un reda sosial, e het, e mensaje di teksto i mensaje instante a okupá e krusero asiento.
Ma milnan di karakter empresa, menos mihó di pòrnada
Den e mundu moderno, unda bo ta goberná e tablet, smartphone i otro positivo movies, e mester ta skirbi den e estado ta rico. Na promé lugá, no ta tur hende por imprimi rápido, e nan por hasi, nan no ta hasi gratis. Na di dos lugá, e ta masha duru huzga un hende chikitu altu, ku normalmente ta kontené tin un gran kantidat di mensahe di eror. recuerda, manera sosodé na fini ku solamente despues di lorá ora di combersacion keda kla ku e tabata papia ku un hende ta malu, ku den tur dos mi no tabata kende tabata.
Ku un mucha muher riba internet, e problema desiree.
Normalmente, na e bista di un desaroya durante e promé segundo despues di e fecha. I, sint di empresa den e het di palabra no laga nan bisa ku e posibilidat pa wak e persona di e video.
Na e segundo di inmediato, gradisíbo relashonnan i dicidi si bo kier communicatie ku e.


text:
…Buelo 2 biaha pa siman entre Düsseldorf i Kòrsou…
WILLEMSTAD- 8 di yüni 2017 – Ku grato plaser Ofisina di Turismo di Kòrsou (CTB) i Curaçao Airport Holding (CAH) ta anunsiá kontinuashon di e buelo 2 biaha pa siman entre Düsseldorf i Kòrsou. Na aprel último a keda anunsiá ku Airberlin lo stòp su servisio di buelo entre Düsseldorf i Kòrsou na fin di òktober e aña aki.
Despues di diferente reunion di negosiashon durante e último simannan, CTB i CAH finalmente a risibí e bon notisia awe mainta di Airberlin ku e buelo 2 biaha pa siman pa loke ta trata e temporada di wenter benidero lo kontinuá. Airberlin ta bulando pa Kòrsou for di aña 2011. E merkado di Alemania ta un merkado kresiente. Aña pasá Kòrsou a risibí 22.200 turista di estadia for di Alemania. Un gran parti di e turistanan aki a yega Kòrsou riba buelo di Airberlin. E aerolínea lo habri posibilidat pa kumpra ticket entrante mayan i lo informá tur operador di tour for di awe di kontinuashon di e buelonan pa Kòrsou for di Düsseldorf pa e temporada di wenter benidero.


text:
ORANJESTAD – Debi na varios factor positivo e aña aki incluyendo mas entrada pa AZV, enberdad minister di salud Dangui Oduber a duna instruccion na AZV pa para e recorte di 5.5% pa dunadornan di cuido pa December 2022. E mandatario despues a confirma e primicia di noticiacla diahuebs atardi den forma di exclusividad. Tabata e portal aki cu inicialmente tabata e prome y unico pa raporta riba e part aki diahuebs merdia.
PAKICO AWO?
Segun splicacion di e mandatario na e portal aki, e aña aki ta uno excepcional pa nos economia. “Aruba su turismo a demostra un resiliencia enorme pa ta e di dos pais den henter mundo oa experencia un recuperacion asina exitoso. Danki na e exit strategy y un strategia agresivo di pandemia a pone cu Aruba lo recupera 100% di su turismo e anja aki den comparacion cu anja 2019” e mandatario a cuminsa bisa.
RECUPERACION EXITOSO
“ Danki na e recuperacion exitoso aki tin un recuperacion economico mihor cu a anticipa. Esaki a conduci na mas entrada pa AZV debi na un aumento di prima azv y tambe e impuesto indirecto di BAZV. Consequentemente tin un espacio financiero pa por acomoda e dunadornan di cuido en todo caso pa luna di december 2022 di kita e recorte di 5.5% pa e luna di december 2022” e mandatario a continua bisando. “A base di esaki como minister di salud a duna e instruccion na AZV pa luna di december para e recorte aki” e mandatario a finalisa bisando. E mandatario ta bisa di ta hopi gradicido na nan trabounan y cooperacion. “Loke nos ta explorando awor aki hunto cu AZV ta pa evalua ki espacio lo tin pa anja 2023” e mandatario a bisa, splicando cu lo wak e ora si tin mas paro di recorte cu por sigui.
PROBLEMA CU HULANDA
Riba e aspecto di Hulanda, noticiacla a puntra e mandatario si no ta bay haya problema cu Hulanda pa a dicidi di para e recorte mientras cu e recorte tabata un di e rekisito di Hulanda. Riba esaki, e mandatario a splica cu gobierno a presenta un plan di reformanan structural cumpliendo asina tambe cu loke a acorda den landspakket. “Hulanda semper a lague na Aruba con ta duna invulling pa e reformanan” e mandatario a finalisa bisando e portal aki.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.


text:
ORANJESTAD – Aruba: Aruba Bank un biaha mas ta stimula studiantenan pa participa den competencia di cushinamento. Abo ta cla pe Aruba Bank Student Chef Challenge 2017? Aruba Bank ta haci un yamada na studiantenan di EPI cu tin e ambicion di formalisa un carera den e industria di hospitalidad y/of negoshi di restaurant.
Studiantenan di EPI tin oportunidad pa participa den e evento unico di cushinamento. Forma parti di Aruba Bank Student Chef Challenge y lo bo competi dia 12 di October, 2017. Si abo kier participa e stapnan ta masha facil mes.
Loke cu bo mester haci ta manda un carta di motivacion prome cu dia 7 di September 2017 na studentchefchallenge@arubabank.com. Despues cu tur carta keda manda, e team dinamico di Aruba Bank lo scoge 5 studiante pa competi den e reto aki. Lo anuncia e participantenan dia 14 di September 2017. E puntonan cu mester ta den e carta ta un samenvatting/resumen personal, motivacion pa bira un chef y kico ta inspira bo pa participa den e competencia.


text:
Eagle Beach: Diadomingo den oranan di mainta presencia di polis ta wordo pidi na e establecimento Screaming Eagle, na Eagle Beach pa un caso di kiebro y ladronicia.
Na yegada di e polisnan, nan a bin compronde cu no ta prome biaha cu Screaming Eagle ta bira victima di kiebro y ladronicia. E kiebro y ladronicia na e establecimento aki ta escalando y cada bes e ladronnan ta bay cu un cantidad di botternan di Champagne, biña y hasta cahanan di ciga. E productonan aki ta di marcanan di renombra y ta productonan caro.
Polisnan na e tuma a tuma e keho y a solicita pa departamento technico bin na e sitio pa asina haci mas investigacion.


text:
Rebendedor di loteria mes a keda deteni!
All Stories
ORANJESTAD (AAN): E dianan aki, un area di presion halto cu ta keto bay ‘colga’ den parti nort di Lama Caribe, ta produciendo bientonan relativamente fuerte rond di Aruba.
Nissan a impacta frontal den takelwagen
Boksmento cu 4 vehiculo envolvi
Hoben awor ya ta encarcela
Relaciona cu caso di Radi Khan...
Caso serio Dialuna anochi
ORANJESTAD (AAN): Despues di varios dia di vigilancia, cu planning y suficiente prueba, a haya OK di Ministerio Publico pa autoridad hudicial y esnan anti-droga a tene un razzia riba Diadomingo anochi na un cas na Hooiberg.
E di tres morto den trafico


text:
Segun Parlamentario Tevreden di MEP:
ORANJESTAD (AAN) – Parlamentario Hendrick Tevreden, di fraccion di MEP, a expresa den conferencia di prensa, cu e ta lamenta cu un delegacion di Parlamento a participa den e reunionnan di IPKO, na Sint Maarten, y despues bin bek busca ganashi politico, mientras cu esaki ta e momento pa nan uni como pais, y pa tur nanishi ta den mesun direccion.
E ta lamenta esaki pasobra e temponan nos dilanti ta serio cu, como pais, como Isla, como gobierno, parlamento, sindicato, gremionan, mester ta uni cu e bista fiha den un direccion pa Aruba por logra e meta.
El a menciona cu na salida di e Tripartite, Aruba a logra e punto aki, y tabata prome biaha cu den un Tripartite tabata tin consenso. “Y nos tur a bisa den e Tripartite, esta Sint Maarten, Curacao y Aruba, cu nos ta contra e forma con e leynan aki (COHO-RAft), a wordo presenta y ehecuta.
Esey ta un consenso cu nos a para riba dje, pero lamentablemente na final, ora di cera e ‘afspraakenlijst’, a bin un distanciamento, unda cu atrobe nos a haya cu a duna e Hulandesnan e espacio pa por dividi y konkel”, Tevreden a comenta.
El a agrega cu diamars, den e conferencia di prensa, e division aki a bolbe presenta. El a nota cu Parlamentario Mansur, di partido Accion 21, ainda no ta compronde bon di tur e informacionnan cu a wordo duna na IPKO, apesar cu e tabata hopi laat presente, unda cu Sint Statius a bin splica kico ta nan posicion, despues di a haya nan mes den 10-10-10. “Nan a splica nos con nan ta wordo trata pa gobierno Hulandes, despues di 10-10-10.
Nos sa tambe e situacion di Bonaire, despues di 10-10-10 unda instancianan manera ‘Nos kier Bonaire bek’ bringando pa nos por haya Bonaire, manera cu e tabata antes. Pues, señor Mansur den su splicacion ta duna mi di compronde, cu e kier hiba Aruba den un sistema di Provincia of 'Gemeente', contrario na loke nos a palabra den reunion publico y nos a bisa cu nos no kier esey pa Aruba”, Tevreden a señala.
E parlamentario a referi na Parlamentario Mansur, bisando e cu por fabor bay bek nan Sint Statius, bay bek na Bonaire, y mira e situacion actual, pa por fabor bin den e linea hunto cu nos, manera cu nos a palabra den Eerste y Tweede Kamer Hulandes, pa nos por cambia ainda mas, e leynan cu ta wordo presenta.


text:
E historia di Bright Bakery a cuminsa na 1949, tempo cu un homber cu yama; Harry Bareño, a tuma dos panadero y un ayudante den servicio. Loke cu a cuminsa modestamente como un operacion di tres homber, entregando pan recien horna na e porta di cas di e clientenan, a cuminsa crece den popularidad. For di prome momento cu e hendenan a purba e pan, nan a keda encanta cu su smaak! Rapidamente a yega e momento cu Harry mester a expande su ekipo, pa satisface e demanda di tur su clientenan nobo.
Varios aña despues a nace Franklin, e yiu homber di señor Bareño. El a crece siñando tur loke cu e mester sa, tocante con pa horna e pan di Bright Bakery. Na 1985, Sr. Harry Bareño a retira, lagando fielmente su yiu, Sr. Franklyn Bareño, como e unico propietario y presidente de Bright Bakery. Franklyn a mira esaki como un oportunidad maraviyoso, pa haci e empresa crece, loke el a haci tambe! Bou su direccion, e nomber di Bright Bakery a subi bay na e siguiente nivel.
El a sa di haci uzo di e conocimento con pa horna pan, cu su tata a confia na dje y asina el a construi e instalacionnan automatisa mas grandi riba e isla, capaz pa produci gran cantidad di pan pa tur e clientenan por a disfruta. E cambio aki a duna e panaderia e oportunidad tambe pa incorpora un variedad mas grandi di producto di e panaderia, cu nan ta sigui ofrece den nan panaderia na Piedra Plat te cu dia di awe. Ta danki na su innovacionnan y e sosten di su casa, cu nan ta suministra nan productonan horna na mayoria di e supermercadonan, como tambe na hopi hotel y restaurant famoso na Aruba.
Awendia fomentando innovacion y e servicionan nobo, tin e dos yiu muhernan di Sr. Bareño. Mientras cu nan ta sigui cu e tradicionnan di famia Bareño, nan ta traha duro pa amplia e lista di servicio di e panaderia y actualisa hopi parti di e tienda, cu awor ya ta inclui un café. Bright Bakery ta ofrece awor tambe snacks pa e eventonan rond e isla. Nan a perfecciona enormemente nan capacidad pa traha e bolonan personalisa y fabuloso, cu un ekipo di pastry chef talentoso. Realmente nan ta considera cu nan ta bendiciona, pa por a atrae semper e hendenan dedica y trahado pa uni nan mes na e forza laboral.


text:
Hopi tabata e señalnan durante e último dékadanan ku nos no tabata riba e bon kaminda. A tuma un virus 10,000 bia mas chikí ku 1 milimeter pa eksponé e bèrdat.
Covid 19 a rekordá nos ku tur kos den universo ta interkonektá i ku prinsipalmente hende mester bolbe siña trata tur organismo i nos sistema ekológiko ku rèspèt. Segun Nashonnan Uní 75% di tur malesa di infekshon nobo serka hende ta bin di animal. Esaki pasombra nos a destruí i polushoná nan habitat natural lokual a trese kontakto apnormal entre hende i animal. Ademas nos apetito pa karni eksótiko i sistema di agrikultura i krio ta empeorá e situashon.
E virus a rekordá nos ku malesa semper ta afektá esnan débil desproporshonalmente debí na mal repartishon di bienes, falta di oportunidat igual pa tur hende i predisposishon desigual pa malesanan kousá pa falta di higiena, konsumo no-balansá i falta di moveshon físiko.
E generashon di awe ku a kere ku mundu ta kuminsá i kaba ku e teknologia digital ku mi generashon a krea, ta realisá ku bida no ta konsistí di un pantaya sino prinsipalmente di kontakto interpersonal i “engagement” komunitario.
I den nos konteksto spesífiko, covid 19 ta un spil ku ta mustra ku ketu bai nos ta biba riba nos forsa, ku nos tin un aparato di ámptenar muchu grandi, ku nos no ta produktivo. Tambe e a eksponé ku e enemigu mas grandi di nos outonomia ta nos mes i no Hulanda. Ainda nos ta vota pa esnan ku ta kriminal, inkapas i korupto, djis chèk e kantidat sin presedente di hende di sektor públiko ku a pasa den man di hustisia. Dos biaha den ménos ku 10 aña nos ta bou di supervishon finansiero i awe nos banko sentral -ántes un baranka di stabilidat- ta práktikamente bou di kuratela.
Pero ketu bai sierto sindikatonan ta pegá den e era di eksihí derechi sin papia di nos debernan, fleksibilidat di labor i produktividat. Ta bisto ku enbes di tuma desishon pa nos para fuerte riba nos pianan, nos ta preferá di ta populista i primintí pueblo ku “no ta bin medida”. P’esei e lei pa trese regla den empresanan di estado no a keda publiká. P’esei nunka a traha riba kordinashon di maneho den nos union monetario, no a prekupá ku reglanan internashonal lokual tin nos sin por sera un tratado komersial. P’esei e proyekto di centrale huisvesting pa e aparato públiko, kreashon di Nieuwe Belasting Organisatie a bai den lachi.
Nos ta mira ku hende no ta kere den e bosnan di outoridat mas i ta preferá un kultura di redu i ta krea nan mes mundu di teoria di konspirashon enbes di konfia den siensia. Esnan ku mester ta e guia di moralidat, esta religiosonan, ta mas prekupá ku plaka, kon ta demonisá e grupo ku ta preferá e mesun sekso, i tapa barbaridatnan seksual kriminal di nan miembronan.
Komo un Gomista mi ta kere fielmente ku nos outonomia interno na 1951 tabata e promé parti di nos emansipashon polítiko i ku mester a traha pa e di dos parti. Nos, nos tur, a demostrá ku nos no a komprondé e esensia di outonomia pa kua Dòktor da Costa Gomez a lucha ku konvikshon: karga responsabilidat, traha konhuntamente ku otro nashonnan pa proveé den e nesesidatnan primordial di nos pueblo, esta seguridat, órden, bienestar ekonómiko i hustisia. Mi no sa presisamente na ki momentu, pero e prinsipionan di outonomia a kai den otro.
Covid 19 no a kousa e situashon ku nos ta aden, pero a eksponé nos debilidatnan i nos realidat. E virus sigur a kambiami. Esaki ta un paso importante i mi no tin bergwensa pa atmití esei. Ban spera Shon Corona ta kombensé hopi di nos pa kolektivamente bòltu e rumbo di nos pais i nos mundu.
Willemstad, Kòrsou


text:
ORANJESTAD,Aruba
Apreciabel miembronan di Vacation Ownership Aruba,
Cu e desaroyo global di e CoVid-19 crisis, hopi di boso ta experienciando varios desapunto significante tocante perdida di vacacionnan tan anticipa. Nos ta sigui noticiero global, y nos sa cu boso bidanan a wordo afecta grandemente e ultimo temponan aki.
Akinan tambe. Den e ultimo simannan nos tras, Aruba no ta hayando turista mas, hopi resort a clausura nan operacionnan, y un cuarentena general a wordo anuncia desde 20 di Maart, 2020, entre 9’or di anochi pa 6’or di mainta. Mayoria negoshi a cera, cu excepcion di lugarnan cu ta bende comestibel y botica, cual ta permiti pa keda habri te cu 8’or di anochi.
E isla ta experienciando momentonan hopi dificil, y nos meta ta pa nos por laga nos empleadonan keda riba payroll y nos resort permanece den bon condicion pa con largo e ta posibel financieramente y humanamente.
Na prome luga, nos ta bay pasa e crisis aki manera partners.
Nos industria ta resistente. Bosonan tabata entre e ultimonan pa bay y nos ta sigur cu boso lo ta entre e promenan pa regresa tambe. Nos isla a yega di pasa door di varios reto caba, y cu sosten di Timeshare/Vacation Ownership, Aruba a logra pone su economia bek riba bon caminda, y lo bay recupera manera cu e tormenta viral aki yega su final.
ATSA tin confiansa cu e vacation ownership resorts lo sali for di e situacion aki mas fuerte, pero nos mester keda uni, sin miedo y positivo na tur momento.
Nos asociacion ta na altura cu e miembronan di resort, staff, partner strategico y economia di Aruba ta depende na nos industria, y nos no lo laga nos One Happy Island na caya.
Nos ta pidi bo pa tin pasenshi, pasobra nos no sa e impacto of duracion di e crisis, pero nos lo mantene boso informa.
Manera consecuencia economico directo di e prohibicion di vuelo, nos hotelnan ta bashi y concesionarionan a wordo forsa pa cera. Den e siguiente lunanan nos dilanti, bo por conta cu ATSA pa ta pro activo den busca alivio, y yudando e Vacation Ownership resorts pa mantene nan cabes riba awa, den cuadro cu e crisis di e virus aki, cual a termina na duna Aruba un sla hopi grandi na su economia y recursonan economico di tur hende.
Nos ta determina pa haci kico cu tin mester pa bo por regresa na bo dushi isla, pa bo por tambe regresa na disfruta di dianan feliz atrobe.
Nos ta desea bosonan hunto cu boso famianan salud y siguridad, y nos ta spera di por bisa boso bon bini bek na boso segundo hogar pronto. Keda safe y tur cos bon.
Mantene nos den boso oracionnan.
Concentra riba e luz na final di e tunnel.


text:
Den nomber di juinan, rumannan y demas famia kier a a gradici tur esnan cu di un manera of otro a mustra nan atencion durante e momento nan dificil:
Olivia Yolanda de Jongh
Na staff y personal di Aurora Funeral Home pa nan excelente servicio.
Danki special na tur famia, amigo(a), bisiña y conocirnan cu tabata presente na e momentonan dificil, boso muestra di atencion tabata un gran consuelo pa nos.
Alavez nos ta invita tur famia, bisiña, amigo(a) y conocirnan pa compaña nos na 3 santo sacrificio di misa cual ta tuma lugar na
San Francisco de Asis Pro Catedral
Diabierna 4 november 2022 pa 7or pm.
Diasabra 5 november 2022 pa 7or pm.
Diadomingo 6 november 2022 pa 7or pm.
Despues di ultimo misa tin un rosario na cas
Caya Frere Alexis 11


text:
Hacha -
- Un herment cu tin un cabes skerpi cu ta poni na un man di palo, cu ta wordo husa pa kap palo y mata.
- Un arma di indjan English: Axe
Halado - Un herment cu ta wordo husa pa limpia foyo, taki y piedra for di cunucu. English: Rake
Halifat - Un mita bari (halve vat). Englisn: Half barrel
Haraña - Un "aráchnido" cu ta traha neishi di "silk" manera un net. English: Spider
Haraña di cas - Un typo di haranja cu ta traha su neishi den skinanan di blafon den cas. English: Pholcidae (Daddy long legs)
Haraña di crus - Un haranja grandi cu ta traha su neishi den cura of mondi. E ta descansa den su neishi cu su bianan sera cu ta ponele mustra manera un crus den forma di un X. English: Silver Argiope
Hemchi - Un tipo di comchi grandi cu ta carga 3 gallon (13,5 Liters) di awa cu ta wordo husa prinsipalmente pa carga of tene awa den dje, pero tambe ta wordo husa pa carga of tene otro objeto. English: Bucket
Herment - Objetonan cu ta wordo husa pa asisti den traha of drecha un otro objeto. English: Tool
Hos -
- Un tubo flexibel, traha pa dirigi/transporta awa, cu ta wordo husa pa muha mata cune. English: Garden hose
- Un pilar di awa riba lama cu a wordo crea door di mal tempo. English: Tornado
Hoya - Un buraco den tera. English: Pothole


text:
WWF-NL ta duna un presentashon na e ‘International Marine Debris Conference’
Resientemente, e di shete ‘International Marine Debris Conference’ (7IMDC) a tuma lugá na Busan, Surkorea. Carolyn Caporusso, konsehero di Wereld Natuur Fonds Nederland (WWF-NL) pa e programa di Karibe Hulandes i koordinadó di Clean Coast Bonaire, a partisipá n’e konferensia pa duna su presentashon, titulá ‘Kreando un ret pa harmonisá kòntròl di sushi marino den e region amplio di Karibe’.
Sushi marino ta un menasa ambiental, sosial i ekonómiko serio na tur kontinente, inkluso e region di Karibe. Polushon di plèstik ta un menasa pa e ekonomia blou di e region amplio di Karibe. Ta p’esei WWF-NL, representando Karibe Hulandes, tambe a partisipá n’e konferensia akí. E presentashon di Sra. Caporusso a ser duná komo parti di e seshon tékniko di e Region di Karibe den e konferensia. El a duna un resúmen di e Plan di Akshon pa kòntròl harmonisá di sushi marino ku el a prepará pa e Programa di Medio Ambiente Karibense di Nashonnan Uní. E Plan di Akshon ta rekomendá pa adoptá un enfoke di kòntròl basá riba e programa di Clean Coast Bonaire ku WWF-NL a implementá na 2018.
E enfoke akí ta usa enbolbimentu di siudadanonan pa kòntròl di sushi marino i alabes ta sigurá un kalidat haltu di kolekshon di dato na sierto sitionan pre-selektá. Sra. Caporusso a definí un strategia i a krea un guia, pa di un manera ekonómiko i fásilmente replikabel por kolektá datonan harmonisá i di kalidat haltu tokante sushi marino, ku por ser usá pa guia i verifiká e efektividat di maneho di redukshon di polushon. E informashon akí por ser usá tambe pa konsientisashon i alabes sigurá ku datonan kolektá regionalmente den Karibe ta riba e mesun liña ku análisis i konsolidashon mundial di datonan di sushi marino. Esaki lo mehorá e base di konosementu nesesario pa desaroyá maneho i medidanan pa atendé ku sushi marino den e region amplio di Karibe.
Pasobra sushi marino ta krusa fronteranan nashonal, medidanan di redukshon ta nesesario riba nivel lokal, nashonal, regional i mundial. P’esei un di e tópikonan ku a ser tratá durante e konferensia tabata e desaroyo i implementashon regional di métodonan strukturá i koordiná pa kòntròl di sushi marino i alabes fomentá kolaborashon internashonal.
E konferensia tabata tambe un oportunidat pa partidonan kompartí perspektivanan kon pa sostené un tratado mundial nobo tokante plèstik, ku aktualmente ta den e proseso di negosashon entre paisnan miembro di Nashonnan Uní. E proseso akí lo mester hiba na un instrumento mundial legalmente obligatorio ku rekisitonan spesífiko i obligashonnan pa prevení i kombatí polushon di plèstik i su impaktonan tóksiko.
Durante e konferensia, mas ku 900 partisipante di 89 pais a bini huntu, representando gobièrnunan internashonal i ‘stakeholders’ di empresanan, institushonnan edukashonal, i organisashonnan no-gubernamental. Dunando e bon ehèmpel, e konferensia a ser kondusí komo un evento di sero-malgastamentu (‘zero-waste’), basá riba e prinsipio di redusí e volúmen i toksisidat di sushi i materialnan, antó konservá i rekobrá tur rekurso.
E konferensia a sirbi komo un plataforma mundial pa kompartí i deliberá kon pa usa konosementu sientífiko na e mihó manera p’asina haña un mihó komprondementu di e fuentenan di sushi marino. Esaki ta fasilitá mihó kolaborashon internashonal pa yega na solushonnan efektivo i tambe konsenso pa desaroyá maneho públiko pa atendé ku polushon marino i redusí esaki.


text:
Insel Air
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Insel Air tabata un kompania di aviashon di servisio regular i e susesor di Antilliaanse Luchtvaart Maatschappij komo aerolínea nashonal di Kòrsou entre 2006 i 2017. E tabatin su base na Aeropuerto Hato i tabata bula entre otro pa Boneiru, Aruba, Sürnam, Venezuela i otro destinashonnan den Karibe, Sur Amérika i Merka.
Historia[editá | editá fuente]
Insel Air International BV a wòrdu fundá na 1993, pero komo kompania aereo a kuminsa operashon numa den ougùstùs 2006 ku un Embraer 110-p1 Bandeirante bulando fo'i Kòrsou. E promé buelo tábata na e hermana isla di Aruba. Despues di e buelonan diario pa Aruba, Insel Air a kuminsa ku buelo pa e otro hermana isla di Boneiru. Desde yanüari 2007, Insel Air a kuminsa ku servisio den parti ost ku nort di Karibe manera islanan: Sint Maarten ku un MD-83 í desde yüni 2008 tambe ku un MD-82. Dia 26 di desèmber 2008 Insel Air su Embraer 110 tábatin un incidente na e Aeropuerto Internashonal di Aruba. Algun aña despues e kompania tabata konfronta problema ekonómiko i atministrativo ku tur nan vuelo nan leu di e Islanan ABC mester a wòrdu kansela. Finalmente na fin di febrüari 2019 e situashon finansiero di aerolínea a pone ku mester a para su operashon forsosamente.
Destinashon[editá | editá fuente]
- Oranjestad, Aruba (Aeropuerto Internashonal Reina Beatrix)
- Kralendijk, Bonaire (Aeropuerto Internashonal Flamingo)
- Kòrsou, Kòrsow (Aeropuerto Internashonal Hato)
- Las Américas, Santo Domingo (Aeropuerto Internashonal Las Americas)
- Port-au-Prince, Haiti (Aeropuerto Internashonal Toussaint Louverture)
- Philipsburg, Sint Maarten (Aeropuerto Internashonal Princess Juliana)
- Paramaribo, Suriname (Aeropuerto Internashonal Johan Adolf Pengel)
- Miami, Merka (Aeropuerto Internashonal Miami)
- Medellín, Colombia (Aeropuerto Jose Maria Cordoba)
- Barquisimeto, Venezuela (Aeropuerto Internashonal Jacinto Lara)
- Maracaibo, Venezuela (Aeropuerto Internashonal La Chinita)
- Punto Fijo, Venezuela (Aeropuerto Internashonal Josefa Camejo)
- Valencia, Venezuela (Aeropuerto Internashonal Arturo Michelena)
- Georgetown, Georgetown (Aeropuerto Internashonal Munisipal)
Flota[editá | editá fuente]
E flota di Insel Air ta kontene e siguinte AvionnanFokker 50
Algun ta operando bou di Insel air Aruba
|


text:
ULTIMO ORA.
BOTO KU ILEGAL YEGANDO BONEIRU INTERSEPTA.
3 DETENE Y SOBRA A KORE BAI.
Awe mardugá a drenta notifikashon di un boto ku tabata aserka nos kosta.
Na yegada di e boto aki a resultá ku tabata tin algun persona Illegal na bordo, a logra hasi detenshon di 1 homber.
Polis den kolaborashon ku KMar, Douane i Kustwacht a logra konfiská e boto.
Mas lat den mardugá a hasi detenshon di 2 homber mas relashoná ku e kaso aki.
Pa awor aki esaki ta tur informashon ku nos por duna. E kaso ta bou di investigashon.
FUENTE:KPCN
FOTO: AIMED AYUBI.


text:
Hillary Clinton : “E klap ta hasi doló, pero nos tin ku duna Trump un fèr chèns”.
“Nos mester duna Donald Trump un ‘fair chance’, pa asina por bini un interkambio pasífiko di guardia den Kas Blanku. E derota ta hasi doló i lo dura un ratu ainda, pero elekshon nunka no ta bai tokante di ún persona,” asina Hillary Clinton a bisa den e promé reakshon riba su derota den e kontienda pa presidensia merikano. Clinton a papia ku su simpatisantenan, kolaboradónan di kampaña i prensa, den un hotèl na New York. Tabata su promé reakshon ofisial despues di e viktoria sorprendente di su rival republikano, Donald Trump. E anochi anterior a posponé su diskurso na momentu ku su derota a bira eminente. E kandidato demókrata pa vise-presidensia, Tim Kaine, ku a introdusí Clinton riba tarima. Clinton a dirigí su mes spesífikamente na muchanan i hende muhé. El a animá nan pa hasi nan soñonan bira realidat. “Nos no a logra kibra e plafòn di glas na wèrki, pero un dia sí, un hende ta bai logra. Mi ta sumamente orguyoso di por ta boso defensor,” el a añadí. Clinton tabata flankiá riba tarima, pa su esposo Bill i su yu muhé Chelsea. Clinton a kuminsá hopi mas lat ku su diskurso, pasó mester a regla e sala den e hotèl purá purá, debí ku tabata un enkuentro improvisá. Clinton a yama Donald Trump riba e anochi anterior pa felisit’é ku su viktoria. Por sierto ku Clinton a haña mayoria voto di e elektorado merikano, e asina yamá “popular vote”, pero Trump a logra reuní mas delegado i di e forma ei bira presidente.


text:
Diabierna atardi a drenta informe di un accidente cu hende herida pariba di rotonde Paradera, mesora a dirigi tanto polis como ambulans na e sitio. Na yegada a bin constata cu un auto lo a subi caminda grandi dilanti un pick up bayendo pariba y a causa di esaki a sosode un accidente. Ambulans a presenta na e sitio y a atende cu heridos di ambos vehiculo y transporta nan pa hospital.
Accidente pa falta di preferencia pariba di rotonde Paradera cu 2 heridos
Diabierna atardi a drenta informe di un accidente cu hende herida pariba di rotonde Paradera, mesora a dirigi tanto polis como ambulans na e sitio. Na yegada a bin constata cu un auto lo a subi caminda grandi dilanti un pick up bayendo pariba y a causa di esaki a sosode un accidente. Ambulans a presenta na e sitio y a atende cu heridos di ambos vehiculo y transporta nan pa hospital.


text:
Afro-Merikano
Afro-amerikano o afromerikano ta desendiente di Afrikanonan k'e Oropeonan a hiba Merka entre 1619-1808 pa traha komo katibu. Despues di sklabitut a bini emigrantenan di islanan den Karibe y di paisnan di Sentro-Amerika. Afro-merikano nan ta forma e grupo étniko di mas grandi despues dje kolonialista y emigrantenan oropeano. E promé katibunan afrikano ku a yega Merka na aña 1619 a establesé na Jamestown, Virginia. Despues k'e promé kolonialistanan a muri di kondishon malu den tempu ei a bini hopi mas katibu foi Afrika pa hasi trabounan pisa. E katibunan ku bini prome tabata traha huntu ku inglesnan pober riba plantashinan. Tabatin katibunan ku a traha pa nan libertat y a kuminsa nan mes plantashi y tabata planta y kria bestia y tabatin moda pa mantené nan famianan. Entre 1640-1650 tabatin famianan afrikano ku a kompra nan libertat y tabata doño plantashi y tabatin plaka y tabata haya nan mes igual k'e kolonialistanan oropeo, e grupo di katibunan liber no tabata grandi ku nan por a para riba nan mes pia, pero mayoria dje katibunan den sùit mester a traha duru bou di kondishon malu y mester soportá hopi kos na man di nan doñonan. E prome kongregashon afro-merikano a kuminsa na fin di siglo 1700 di religion organisá misa den siudatnan di nort y sùit "Great Awakening" (konsientisashon).
Guera di Independensia[editá | editá fuente]
Durante Guera di Independensia na aña 1770 afro-merikanonan katibu o ku libertat a bringa huntu ku kolonialista di Gran Bretaña pa gana e viktoria di Yorktown ku ta e establesimentu di Estado Union komo un nashon independiente. Katibunan ku a haya rekonosementu den despues di Guera di Independensia tabata Prince Whipple y Oliver Cromwell ku bringa huntu ku nan doño Willian Whipple. Na aña 1860 tabatin 3.5 mion Afro-merikano na Estadonan Uni di Merka, 500.000 mil tabatin libertat. Durante di Guera Sivil presidente Abraham Lincoln a proklamá emansipashon di katibunan, e proklamashon ta deklara tur katibunan liber den Estadonan Uni. Teksas tabata ultimo estado ku a duna e katibunan libertat bou di preshon di trupanan di Estado Union na aña 1865. Despues di sklabitut afro-merikanonan mes a pone kongregashon pa religion, enseñansa, komunikashonnan, asosiashonnan pa libra nan fio man di kolonialistanan.
Jim Crow Laws[editá | editá fuente]
Na aña 1890 e estadonan di sùit a bin ku un lei (Jim Crow laws) pa segregashon rasial, mayoria afro-merikanonan a neglishá Jim Crow laws y keda ku nan mes dignidat y respetable y no a buska manera di stop e segregashon rasial ei pa no bolbe bira viktima di violensianan di kolonialista ku tabata pro-sklabitut. Pero nan a keda kontinuá nan futuro kuminsa traha skol, misa, banko, klupnan sosial, lanta nan mes negoshinan. Den e ultimo dekada di siglo 19 e diskriminashon rasial y violensia rasial y tambe segregashon rasial a wòrdu defendé dor di korte merikano (United States Court) den Plessy v. Ferguson na aña 1896 ku tabata un mandato legal di estadonan den sùit y nashonal na gobiernunan lokal pa influensiá y preshoná afro-merikanonan di sigi desaroyá.
Investigadónan[editá | editá fuente]
Investigadónan di Black Economic Research Center den nan estudio den añanan 1970 a resultá, ku despues di aña 1910 afro-merikanonan a perde mionnan area tereno den sùit. Outoridat lokal tabata eksigi tereno dor di falsifiká dokumentonan pa haya e terenonan hùr ku kompanianan grandi o emigrante blankunan ku tabata bin fio otro siudat o paisnan. Di mes hopi afro-merikano yong a mové fio sùit bai siudatnan den west y den nort "Great Migration". Despues ku e bieunan ku a keda tras muri hopi terenonan a bai den man di gobièrnunan lokal.
Movementu Derecho Sivil[editá | editá fuente]
E movementu di derecho sivil entre 1954-1968 ta direktamente e intenshon pa abolishon diskriminashon rasial di afro-merikanonan espesialmente den estadonan den sùit. E marcha na aña 1964 den Washington pa pone preshon riba Presidente John F. Kennedy y visepresidente Lyndon B. Johnson pa apoyá movementu di derecho sivil y pa stop diskriminashon den instansianan publiko, sindikalismo, empleo, derecho di vota.
Movementu Black Power[editá | editá fuente]
Articulo principal: Black Power
E movementu Black Power 1966-1975 ekspandé intenshonnan di e movementu derechi sivil (Civil Rights Movement) pa afro-merikano tuma parti ful den ekonomia i politika, libertat pa move y protestá pa emansipashon sin haya problema ku outoridatnan.
Mayoria di afro-merikanonan ta kristian y ménos ta mòslem, e kristiannan ta relashoná ku e Historically Black Churches ku ta fundá fio religion protestant, manera por mira den misanan. Mas ku 90 porchento ta afiliá na Historical Black Churches y otro ta Jehovah's Witnesses testigunan di yehova y mòslem.
Posishon Ekonomiko[editá | editá fuente]
Afro-merikanonan a drecha nan posishon ekonomiko,sosial, nivel haltu di edukashon,funshonarionan publiko, proseso politika merikano, representantenan den kongreso, inovashon sosial y teknologiko di kultura merikano. Nan mes Television networks, Black Entertainment Television, artistanan di siné, musikantenan grandi di jazz,blues y empleadonan den tur funshon, e middle class a krese konsiderablemente ta un apresio pa e inimaginabel progreso ku nan a realisá den 40 aña. Fio kuminsamentu siglo pasa afro-merikanonan tabata representá y a kontribuí na literatura, arte, abilidat agrikultura, kuminda, modelá, musika.
Oprah Winfrey[editá | editá fuente]
Oprah Winfrey ta un afro-merikano di mas riku, influyente y favorito di siglo 20. E aprobashon di Oprah Winfrey pa Barack Obama trese mas ku mion voto den elekshon di presidente nov.2008, mayoria di afro-merikanonan ta vota demokrat.


text:
ORANJESTAD,Aruba
Prome Minister Evelyn Wever-Croes:
E mundo di beyesa hopi biaha den nos comunidad no ta haya sosten y atencion suficiente pa loke cada reprentante di beyesa di nos pais ta logra den nomber di pais Aruba. Sinembargo, cada paso cu e representantenan di beyesa dal den e mundo di beyesa tanto local como internacional, no solamente nan ta creando oportunidadnan pa inspira otro hobennan y pa wordo sigui como rolemodel sino tambe nan ta eleva nos bandera den un otro perspectiva cu no ta politico, artistico of comercial. Ora un representante bay den exterior ta nomber di su pais e ta halsa den e caso aki Aruba su nomber ta wordo renombra den paisnan grandi y esaki ta un promocion impagabel. Esaki sigur ta algo cu nos mester aprecia y admira semper.
Diaranson Prome Minister Evelyn Wever-Croes a reconoce y gradici tur nos reinanan di beyesa cu a representa Aruba den certamennan Internacional den aña 2019. Esaki sigur tawata un sorpresa pa e reinanan di beyesa y nan a aprecia e gesto aki na unda cu Gobierno di Aruba ta reconoce nan participacion y logronan, na unda bou nan mesun esfuerso y cu sosten di nan famia ta haci esaki posibel. E deseo sigur cu nan a expresa ta pa Gobierno por yuda prepara esnan cu ta representa Aruba den e parti finaciero.
Esnan presente pa ricibi e Reconocimento di Beyesa pa nan participacion internacional den certamen di beyesa den aña 2019 ta: Danna Garcia, Miss Aruba; Ghislaine Mejia, Miss World Aruba; Daniela Piazza, Miss International; Hanna Arends, Reinado Internacional del Café; Zury Ruiz, Miss Teen Supramational; Ysaura Wong Giel, Mrs World Aruba; Miriam Contreras, Sra Turismo Mundial; Anaidy Binda, Miss Turismo Mundial AUA y Odalis Rivero, Miss Teen Turismo Mundial AUA.


text:
Anna Sheila Albertoe ta na kabes di tim di maneho di Bos di Hubentut. Otro aña Bos di Hubentut ta kumpli 30 aña i e tambe ta na kabes pa 30 aña. Resientemente nan a lansa e signalenkaart, un proyekto pa konsientisá i pa por siña detektá posibel abusu di mucha i maltrato doméstiko. Sheila a konta Djasabra ku e signalenkaart ta un karchi di señalá kontra abuso di mucha i violensia doméstiko. Un karchi pa señalá ta pa hendenan ku ta traha den vèlt manera polis, trahadó sosial, hendenan ku ta traha na prisòn,dosentenan di skol; ta nan por señalá e problemanan ku por topa den nan trabou diario.
For di embaraso te na trafikashon humano
Riba e karchi ta kuminsá for di e parti di embaraso. E muhé na estado por ta mustra felis pero e por duna señal di hende ku ta wòrdu batí òf ku e ta keda prohibí sierto kosnan. Si ora e hende yega dòkter i e zùster por señalá, por puntra si e hende mester di yudansa. E tarea di un karchi di señal ta masha importante i p’esei tambe riba dje tin e idioma di amor. Por keda ku ta un amor felis pero e por duna señal di violensia doméstiko. E idioma di amor ta nifiká ku bo ta mira algu ku no ta real, tin algu tras di e kos bunita ei. E idioma di amor ta referí na e víktima i agresor. Mas aleu den e karchi tin muchanan di 0 pa 4 aña i tur ku su faktornan di riesgo ku por mira. Mas aleu ta sigui e edat di 4 pa 12 aña, 12 pa 18 aña. Loverboys ta otro tema den e karchi di señal. E ta algu ku último añanan ta papia mas i mas di dje i e ta krea hopi doló den kasnan di famia. Mas aleu ta trata loke tin di aber ku trafikashon di hende, ku por pensa ku ta algu di awendia pero e tabata eksistí semper. Esaki tambe ta papia di e víktima i e agresor.
Violensia doméstiko i abusu di mucha ta resaltá mas
Esnan ku mas ta resaltá segun Sheila, ta dependé den kua área di trabou ta referí na dje. Sheila ta haña personalmente den e karchi di señal, esun ku mas ta bin dilanti ta violensia doméstiko i abusu di mucha. Ta algu ku lástimamente nan ta haña nan ku kasonan praktikamente tur siman. Den korant mes por mira kon polis ta anunsiá e violensianan doméstiko, ku mayoria bia ta mas haltu ku otro krímen. Awor e ta un krímen pero ántes tabata mir’é komo algu den pareha i nan tin di regl’é nan dos. Pero awendia den violensia doméstiko mester hasi denunsia i esun ku ta yuda e víktima mester tuma e keho i kana kaminda pa duna e víktima yudansa. Sino e víktima tin di keda kana su kaminda pa e haña yudansa i no aseptá ku kisas un polis no a atendé un kaso manera mester ta.
Hòmber tambe
Den violensia doméstiko no ta hende muhé so pero kontra hende hòmber tambe. Meskos e ta pasa pa mucha i hende muhé, e por pasa pa hende hòmber tambe. E diferensia ta ku e mucha hòmber bati na kas tambe ta violensia. I violensia di mucha tabat’ei tambe semper pero awe ta asept’é komo violensia. For di ora papia di batimentu ta algu robes kaba. Si ke stòp violensia doméstiko, mester stòp di dal mucha. Si stòp di dal mucha por stòp violensia doméstiko. Si e mucha hasi algu ku no ta bon, dun’é un time out i mand’é su kamber i dun’é un straf. Si e mucha a hasi algu ku no a kai bon sinta papia kuné i no grita sino e mucha ei lo bai hasi meskos ora e bira grandi. Si dal e mucha e tambe lo hasié ora e bira grandi. Si e mucha ta mira violensia, e lo bai praktik’é tambe pasobra ta esei el a kustumbrá kuné. Tur loke bo ke bo yu ta mañan, mester hink’é den dje awe. Ta einan e kambio ta bin segun Sheila. Si ta papia di violensia doméstiko ora e hende a pèrdè su bida, mester analisá kiko a pasa ku un víktima, un persona na chikí i kon bin el a bira un agresor. Niun hende ta nase agresor pero kiko ta pasa den un mucha su bida ku e kos aki ta dal un buèlta. Esei ta pone analisá e situashon di violensia doméstiko i si ke kaba kuné mester stòp abusu di mucha.
Reeduká e komunidat
E palabra aseptashon ta masha importante. Sheila ta kere ku dor di kibra ku e tabú i papia di e violensia, dor di yama tur kos na su nòmber bo ta krea den komunidat un edukashon nobo. Ta reeduká personanan, e komunidat, dor di drenta skol manera nan di Bos di Hubentut a hasi pa papia di abusu di mucha i tur e abusunan ku ta eksistí. Tin abusu seksual, violensia doméstiko pero tin negligensia di mucha tambe ku tambe ta un abusu. E mucha ku ta keda kana riba kaya i niun hende ta wòri ku el a kome, e ta kana sushi, kana di porta pa porta, e ta kontra derechinan di mucha. Tin diferente tipo di abusu i siña e mucha pa yama tur kos ta su nòmber, i asina traha un generashon nobo. Esei ta pa e chikitinnan ku ta krese, pa aki algun aña tur hende ta konsiente pa no hasi otro daño, karga empatia pa komprondé otro i komprondé i no hasi doló na otro, balorá otro. Ta kosnan segun Sheila por siña e yu for di chikí i no por logr’é si ta bati e mucha i maltrat’é. Loke ku duna, e simia ku planta, ta su fruta ta kosecha. Lástimamente e ta poko fèrfelu pasobra esun ku a hasi daño a siñ’e di un otro. A algu ku a pasa di generashon pa generashon i úniko manera pa par’e ta dor di hasi hende konsiente.
Den e karchi di señal tin e diferente instansianan ku por aserká ora tin un ke otro situashon ku a tuma nota di dje. Tin bia ni e profeshonal sa e kaminda pa kana i p’esei e karchi di señalá pa sa kon i unda pa kana pa buska yudansa pa e persona ku tin mester di esaki.
Pedo
Algun aña pasá kasonan di abusu tabata parse manera nan no tin hopi peso pero despues mas e tópiko aki bin dilanti, mas komunidat ta poniendo preshon riba e sistema hudisial. Por ehèmpel un punto masha kardinal ku ántes tabata bin dilanti ta ku e parti di abusu seksual ta ku ántes ta bai polis i nan ta puntra si tabatin penetrashon pasobra si no tabatin penetrashon no tin abusu. Pero esaki ta falta di konosementu pasobra abusu seksual ta tur kos seksual ku ta tuma lugá asta si e mucha ta wak un porno film. E kadena hudisial tabata komprondé diferente manera pero dor di keda eduká, kuminsá na bo mes, i Sheila a referí na internashonalmente. Por ehèmpel tin e sosial media ‘grooming’ meskos ku sexting. Antes no tabata papia di nan pasobra no tabatin e media sosial manera ántes. Na Ulanda por ehèmpel tin kaso di mucha chikí ku a mata nan kurpa despues ku nan video a bai rònt. Na Kòrsou tambe tin videonan a bai rònt pero nos no sa kiko e resultado ta despues. Ora e kos pasa den notisia hende ta wòri un ratu, ta kompartí video di menor di edat ku ta kastigabel i mester eduká hende di dje. Kosnan ku ántes no tabata bin dilanti, awendia e ta bin dilanti na diferente manera. Si ántes tabata papia di Pedo, tin hende no sa mes ta kiko. Tin Pedofil i Pedoseksual. Un pedo ta mira un mucha, gusta e mucha, e ta sinti e satisfakshon pero no ta mishi pero un pedoseksual semper ta mishi. I loke ta masha remarkabel ta ku e mucha den e situashon ei ta pensa ku ta su falta pasobra e pedoseksual ta yama e mucha afó, dun’é kos, trat’é bon i e mucha inosente ta kuminsá sinti ku ta su falta ku e kos ta tuma lugá, siendo no ta su falta. EpPedoseksual tampoko por yuda pasobra ta manera e ta; unda ku e bai e ta sigui ku e akto ei. E tin di realisá ku e tin mester di yudansa pero na Kòrsou no tin un maneho pa yuda e hendenan aki.
No tin maneho
Sheila ta kere ku asta mester yega na registrashon di Pedoseksualnan. Tur pais konosé, pero na Kòrsou no tin maneho riba Pedoseksual. Ta keda dil ku e sirkulo visioso aki; e Pedo ta bai será, e no ta haña masha aña, e ta sali, drenta bida di kualke otro yu i e kos ta sigui ripití. I p’esei Sheila ta hasi yamada na parlamentarionan ku si bèrdat derechi di mucha ta importante, mester bin maneho riba derechi di mucha realmente. Den abusu di mucha hopi bia no por mir’é riba e agresor su kara. I no ta hende hòmber so pero hende muhé tambe ta den e situashonnan aki. Nan a yega di haña kaso kaminda un hende ku ta wak yu (Yaya o babysitter) a abusá di dos mucha chikí i e mayornan a haña sa pasobra nan tabatin kámara den kas. I tabata un abusu seksual pero unda e señora ei ta awe? E ta sigui wak yu di hende? No tin registrashon di e hendenan aki. Sheila ta kere ku mester yega na un TBS Kliniek. Kada bes ku ta bisa ku mucha ta importante, mester wak tur e komponentenan di mucha pa mira si tur kos ta na òrdu pa ora algu pasa por protehá e mucha di e sistema. I mester evitá tambe ku e víktima ta bira víktima dos bia. Esaki teniendo na kuenta ku kasonan ku ta bin dilanti i e agresor ta sali pasobra no tin sufisiente prueba.
Hopi trabou, hopi desaroyo
Teniendo na kuenta ku Bos di Hubentut ta bai kumpli 30 aña, Sheila a bisa ku tabatin diferente desaroyo. Esaki lo mester bira un programa apart teniendo na kuenta kos a sosodé. Loke Sheila si por bisa ta ku tabatin desaroyo. Gobièrnu a kuminsá pone atenshon i asta a saka un buki riba derechi di mucha. Tin e e plataforma riba derechi di mucha, diferente konferensia i tayernan riba e tema, a yuda lanta Aliansa na morto di Nihaila e tempu ei, tin asta tantu kos a pasa ku Sheila por konkluí ku tabatin un desaroyo. Nan por drenta tur skol di Kòrsou, tin hende ku ta yuda pa asina por traha material pa drenta skol. I pronto lo lansa materialnan nobo, bukinan nobo i hopi mas. Sheila ta orguyoso di e desaroyo i hende ta hopi mas konsiente ku kisas 10 aña pasá. I Kòrsou tin e programa ku niun otro isla no tin i esei ta hasi Sheila aun mas orguyoso di loke nan a logra te ainda.


text:
Pelé no por a sende e kandela olímpiko.
Pelé no por sende e kandela olímpiko djabièrnè anochi den stadion di Maracanã na Rio. E leyenda di futbòl di 75 aña a bisa den un deklarashon ofisial: “N’e momentunan akí mi no ta sufisientemente fuerte pa partisipá na e seremonia di apertura. Mi mester karga e responsabilidat pa e desishon akí. Semper mi a purba di no desepshoná mi famia i e pueblo brasileño.”
Último dianan Pelé tabatin hopi problema ku su hep, ku el a operá na desèmber. E brasileño ta ser mirá komo un di e futbolistanan di mas grandi di tur tempu. Tres biaha el a gana e título mundial (1958, 1962 i 1970). Na aña 1969 el a selebrá su di mil gol den e stadion di Maracanã.